Tokom Salona knjiga, u Auli „Master centra“ otvorena je izložba „Negujmo srpski jezik“, a istoimenu akciju Ministarstva kulture i informisanja danas su promovisali resorni ministar Vladan Vukosavljević i gradonačelnik Novog Sada Miloš Vučević.\nVukosavljević je podsetio da su promoteri akcije naši velikani Emir Kusturica, Nemanja Radulović, Ivana Španović...\n- Mi po celoj Srbiji imamo organizovane stručne seminare za nastavnike i profesore srpskog jezika i književne večeri za decu i odrasle na kojima gostuju naši eminentni pisci, kao i pozorišne predstave. Tom akcijom želimo da pitanje kulture govora, očuvanja i negovanja jezika i pisma bude jedna od bitnih tema našeg društva, kazao je Vukosavljević, napominjući da će se akcija proširiti i na druge zemlje, gde god živi srpska zajednica.\nGradonačelnik Miloš Vučević naglasio je da su ovogodišnji Sajam obrazovanja koji je završen juče i Salon knjiga koji traje do nedelje napravili iskorak u odnosu na iste manifestacije prethodnih godina. Dolaske ministara prosvete i kulture na Novosadski sajam tokom priredbi Vučević je ocenio kao jasnu poruku države da podržava pomenute manifestacijes. U vezi sa akcijom „Negujmo srpski jezik“, Vučević je rekao da najmanje što je Novi Sad mogao da uradi je da podrži takvu akciju.\n-Nadam se da ćemo biti dostojni da budemo partneri u ovoj sjajnoj akciji, ali i sličnima u narednom periodu, naglasio je Vučević.\nMinistar Vukosavljević istakao je značaj titule Evropske prestonice kulture koju će Novi Sad poneti 2021. godine, rekavši da je to prilika za nova investiciona ulaganja, kako domaća, tako i iz Evropske unije. U vezi sa tim, Ministarstvo na čijem je čelu, kako je naveo, do kraja 2020. za tu namenu Novom Sadu će pomoći sa 4,7 miliona evra. Gradonačelnik se zahvalio predsedniku Vlade i ministru kulture na otvorenoj podršci prilikom kandidovanja Novog Sada za Evropsku prestonicu kulture, podsetivši da je „Novi Sad 2021“ proglašen projektom od nacionalnog značaja.


Ali van terena do marta – Sjever Crne Gore\nAli van terena do marta\nAli se povrijedio u nedjelju tokom utakmice sa Fulamom (2:1) u Premijer ligi.\n„Poslije skenera i pregleda utvrđena je povreda. Ali će obaviti rehabilitaciju sa našim ljekarskim timom, a očekuje se da će se treninzima vratiti početkom marta“, navodi se u saopštenju, prenio je Skaj.\nTakođe, neizvjesno je da li će nastupiti u utakmici protiv Arsenala u Premijer ligi, kao i u revanšu osmine finala Lige šampiona protiv Borusije. Engleski reprezentativac bi mogao da propusti i finale Liga kupa, ako Totenhem prođe Čelsi.\nPrevPredhodniAmazon može 175 hiljada ljudi ostaviti bez posla\nSledećiPliškova eliminisala Serenu VilijamsNext


Radio Tivat | Opština dala podršku mještanima oko mula Bazdanj\n18 јул Opština dala podršku mještanima oko mula Bazdanj\nPosted at 09:25h in Vijesti\tby\tZeljko Komnenovic\nPredsjednica opštine Tivat Snežana Matijević na jutrošnjem sastanku dala je punu podršku zahtjevima Mjesne zajednice Krtoli i mještana Obale Đuraševića kako bi se sa mula Bazdanj izmjestila plovila kotorske firme YU Briv. Opština Tivat će u tom cilju prikupiti kompletnu dokumentaciju o ovom problemu koji osam godina tišti mještane i dostaviti je Upravi za inspekcijske poslove, Ministarstvu održivog razvoja i turizma, Morskom dobru, Upravi pomorske sigurnosti i Lučkoj kapetaniji Kotor. Predsjednica opštine je istakla da od početka mandata pokušava da riješi ovaj problem sistemski i da je nedopustivo da plovila koja su nelegalno na vezu na mulu Bazdanj ometaju turiste i ugrožavaju kupače u ovom dijelu Tivta. Ona je objasnila da je sa Mornaricom VCG opština JU Brivu predložila nekoliko alternativnih pristaništa koji oni nijesu prihvatili. Predsjednik MZ Krtoli, Ivan Starčević je podvukao da je u pitanju protivpravna uzurpacija mula Bazdanja koje je pristanište a ne privezište. Predlažući da se kompletna dokumentacija dostavi nadležnim organima, Starčević je iznio sumnje u korupciju obzirom da državni organi tolerišu ponašanje firme Yu Briv koja kako je istakao pored toga što je uzurpirala pristanište, na njemu vrši tehničke opravke i pjeskarenje brodova.\nVaso Dubravčević, meštanin Obale Đuraševića koji godinama upozorava na ovaj problem, zatražio je da u ovom problemu instuticije sistema konačno počnu da rade svoj posao. „Postoje ljudi iznad zakona, a postoje i građani drugog reda. Godinama trpimo buku i siledžijsko ponašanje. Život nam je postao neizdržljiv i ako se ovo stanje ne promijenio moraćemo sami da uzmemo zakon u ruke i otpustimo te skalamerije i plovila sa veza“, rekao je Dubravčević.\nPredstavnik Morskog dobra, Mato Bošković je rekao da ovo Javno preduzeće još od 2005. pravi službene zabilješke i inicira sastanke u kojima je vidljiv sukob pravne nadležnosti. On je objasnio da Morsko dobro nema inspekcijsku nadležnost, a da Lučka kapetanija Kotor ne želi da se ponaša restriktivno prema YU Brivu. „Predložili smo da se kroz plansku dokumentaciju predvidi privezište za teretna plovila“, rekao je Bošković dodajući da su kotorskoj hidrograđevinskoj firmi predlagali više rješenja za vezivanje brodova. Yu Briv im je saopštio da je za njih daleko i neisplativo stacioniranje brodova na posebnom privezištu u Baru i luci Risan iako je ova firma vlasnik hotela Teuta u ovom gradu.\nPotpredsjednik opštine Dejan Maslovar je istakao da je Yu Briv kotorska firma i ne vidi zbog čega bi Tivat bio dužan da im obezbijedi privezište, dok se Ilija Janović složio da je kompletiranje dokumentacije i slanje relevatnim adresama pravi put za početak rješavanja ovog problema.


Sve više ljekara traži spas u inostranstvu\nMakedonija bi za tri godine mogla da ostane bez ljekara opšte prakse ukoliko hitno ne budu preduzete mjere i spriječen njihov masovan odlazak u inostranstvo, upozorila je predsjednik makedonske Ljekarske komore Kalina Stardelova.\nOna je navela da Komora dobija na stotine zahtjeva ljekara za rad u inostranstvu.\nPrema njenim riječima, od 200 studenata koji diplomiraju na Medicinskom fakuletetu 173 namjerava karijeru da započne u inostranstvu, dok drugi problem predstavlja starosna granica, jer neće imati ko da zamijeni ljekare koji odlaze u penziju.\n"Ove godine starosna granica za odlazak u penziju biće 59 godina. Ako imamo u vidu da sa 62 godine ljudi odlaze u penziju, za tri godine ćemo imati problem ukoliko nešto ne preduzememo", upozorila je Stardelova.\nOna ističe da se, osim sa ljekarima, sve zdravstvene ustanove u Makedoniji suočavaju i sa nedostatkom medicinskih sestara.


BH Telecom organizuje konferenciju ‘Sarajevo TechLab’ – Biznis.ba\nNaslovnaBiHBH Telecom organizuje konferenciju ‘Sarajevo TechLab’\nBH Telecom organizuje konferenciju ‘Sarajevo TechLab’\nobjavljeno 03. sep 2019. u 12:00\nPovodom Dana kompanije, BH Telecom će 5. septembra u Sarajevu organizovati prvu Poslovno-tehnološku konferenciju “Sarajevo TechLab”.\nU okviru konferencije bit će organizovane dvije panel diskusije i to prvi panel “Globalni trendovi i uloga telekoma u digitalnoj transformaciji” i drugi panel “Digitalno društvo, uloga BH Telecoma, izazovi i prilike”.\nKonferencija će nastojati da odgovori na izazove današnjice, ali i da ponudi viziju i pravce onoga što nas očekuje kao društvo koje počiva na digitalizaciji svih aspekata života, a posebno poslovanja u modernom dobu.\nTokom konferencije će se s predstavnicima javnog i privatnog sektora pokušati dati odgovor na pitanja kako možemo pozitivno utjecati na digitalnu transformaciju bh. društva, koja je uloga i pozicija telekom operatora u razvijanju novih modela poslovanja, te da li su upravo telekom operatori pokretači i generatori razvoja i novog načina poslovanja u digitalnom okružju, najavljeno je iz BH Telecoma.


Radna posjeta Vlade TK-a - Općina Čelić\n10/10/2019 11/10/2019 Administrator\nDanas je u prostorijama Općine Čelić održan radni sastanak sa delagacijom Vlade Tuzlanskog kantona, predvođene premijerom gosp. Denijalom Tulumovićem. Cilj radne posjete Vlade TK-a bio je da se prikupe podaci o interesima Općine te potrebe i strateškog opredjeljenja, a kako bi Vlada kroz svoje programe mogla pružiti što kvalitetniju podršku.\nNa radnom sastanku načelnik Općine Čelić Sead Muminović je istaknuo da Općina Čelić, kada je u pitanju odnos Kantonalne vlade u proteklom periodu, po brojnim parametrima, nije imala tretman kakav zaslužuje. “Male općine poput Čelića su zavisne o višim nivoima vlasti kada su u pitanju značajniji infrastrukturni projekti i podrška razvoju, ali smo u proteklom periodu bili svjedoci neravnopravne raspodjele prihoda. To se između ostalog može primijetiti i u pogledu finansiranja projekata otklanjanja posljedica od poplava što kao općina samostalno ne možemo finansirati, ali i konačnoj finalizaciji izgradnje sportske dvorane u Čeliću”, rekao je načelnik Općine Sead Muminović, te zahvalio se Vladi na pažnji koju je posvetila samim odabirom Općine Čelić za svoju prvu zvaničnu posjetu, te istaknuo očekivanje da je to i znak nekih povoljnijih vremena za Čelić.\n“Ovo je mali korak ali je iskren pokazatelj da svi vučemo „za isto uže” i da stvari želimo redati po istinskim prioritetima”, rekao je premijer Tulumović i upoznao predstavnike Općine Čelić i o planovima Federalne vlade da se u narednim godinama istinski pristupi sukcesivnom ispravljanju nepravedne raspodjele javnih prihoda. Jedan od projekata koje je Vlada odmah po imenovanju aktivirala, a u direktnoj je vezi sa Općinom Čelić, jeste završetak radova na regionalnom putu Tuzla – Čelić i cjelokupno presvlačenje asfaltnim zastorom ovog putnog pravca čime će Čelić znatno brže i kvalitetnije biti povezan sa Tuzlom kao centrom Kantona.\nNakon sastanka u prostorijama Općine Čelić, delegacija Vlade je posjetila mljekaru “Smajić” u Ratkovićima. Radi se o jednom od najvećih prerađivača mlijeka u Bosni i Hercegovini, a kupci su prepoznali kvalitet domaćeg proizvoda što rezultuje distribuciju proizvoda i prisutnost u gotovo svim dijelovima BiH.\nOpćina Čelić, Radni sastanak Vlada TK-a


Dragana Katić - Astro Shop\n2. avgust 1965.\nZbog Venere se teško odlučuje na brak\nOsobe rođene u znaku Lava lako je prepoznati. One su uvek spremne na akciju, energične su i hrabre, veliki su hazarderi, nemaju mnogo strpljenja i sve vole da urade u najkraćem roku.\nPoznata voditeljka ružičaste televizije Dragana Katić rođena je u znaku Lava sa podznakom Bika. U ovoj kombinaciji fiksnog znaka i podznaka rađa se veoma markantna osoba, sposobna da se nametne drugima i ima altruistički stav prema životu. Sunce u Lavu ukazuje da je veoma temperementna, velikodušna i energična, a podznak Bik uneo je dozu svojeglavosti i želju da živi na način koji je sama izabrala. Dragana zna da bude izuzetno tolerantna i prijatna jer je rođena u drugoj dekadi Lava, ali samo dok je neko ne isprovocira ili joj ne stane na žulj. U tim trenucima njena tinjajuća vatra Lavice postaje lava koja prerasta u erupciju i ruši sve pred sobom.\nNjen vladar horoskopa, Venera, gradi veoma izazovan i težak aspekt sa nekontrolisanim Uranom i stravstvenim Plutonom, što ukazuje da Dragana reaguje u skladu sa trenutnim osećanjem i ne trpi nikakva ograničenja. Ovo nije aspekt jakih emocija, već želja za novim iskustvima i avanturama. Zbog ovog aspekta ona se teško odlučuje na brak, ali i kad bi se odlučila da stane na ludi kamen, teško bi se na njemu održala. Venera se u Draganinom horoskopu postavila u polju zabave, glamura i kreativnosti, tako da se ona veoma dobro snalazi u svetu šou-biznisa, a pošto se nalazi u praktičnoj Devici, Dragana je veoma marljiva, vredna i smerna, ali i analitična, pa previše značaja daje detaljima. Ovo se pre svega odnosi na izgled i oblačenje, gde uvek mora da postoji neki modni detalj bez koga ona ne može da se oseća sigurnom. Poznato je da se Lavice kinđure, da vole ukrase kojim skreću pažnju, visoke potpetice, a sa Mesecom u Vagi, kao što je slučaj u njenom horoskopu, ova ljubav prema modnim detaljima se diže na kvadrat.\nMesec u Vagi uziče na to da Dragana voli parfeme, nakit, cveće i raznovrsne dekoracije. Zbog ovog položaja planete koja simbolizuje emocije ona nije preterano emotivna i saosećajna, jer Vaga je jedini predmet od dvanaest znakova, a i surovi Saturn u ovom znaku ima svoju egzaltaciju. Ipak, Mesec u Vagi daje dobru narav i lepe manire, pa je zato Dragana uvek nasmejana, ljubazna i srdačna. Ta prijatnost i ljubaznost može da zavara u njenom slučaju, jer zbog Venere u opoziciji sa Saturnom ume da bude veoma stroga, kako prema sebi, tako i prema drugima. Kad je profesionalizam u pitanju, veoma je zahtevna i od saradnika traži rad, red i disciplinu. Dobar aspekt Jupitera iz drugog polja, polja novca, sa Mesecom obezbeđuje joj dobro materijalno stanje i mnoštvo užitaka koje može da priušti sebi i svojoj porodici. Zbog tranzita Saturna ona je prošla veoma izazovan i težak period od oktobra 2005. do septembra 2008. godine. Dobro je što sledeći period koji može da joj donese slične probleme može očekivati tek za trideset godina. Pozitivni tranzit Jupitera od proleća 2010. donosi Dragani još jedno sjajno poslovno angažovanje koje će i emotivno da je stabilizuje.


Erdogan: Presuda ECHR o oslobađanju Demirtasa je licemjerna\nHaris Huskic 23.12.2020 18:24\nPredsjednik Recep Tayyip Erdogan u srijedu je optužio za licemjerstvo Evropski sud za ljudska prava (ECHR) što je pozvao Tursku da oslobodi zatočenog kurdskog političara, tvrdeći da brani “teroristu”.\nVeliko vijeće Evropskog suda za ljudska prava presudilo je u utorak da Selahattin Demirtas, bivši čelnik prokurdske Narodne demkratske stranke (HDP), mora biti odmah oslobođen.\nTursko opravdanje njegovog zatočenja dužeg od četiri godine pod optužbama za terorizam predstavlja uvod u ograničavanje pluralizma i političke debate, saopćio je ECHR.\nAdvokati Demirtasa pozdravili su odluku, a zapadni sveznici tražili su od Ankare da je poštuje. Iako su, međutim, takve presude zakonski obavezujuće, Turska ih nije provela u nekoliko ranijih instanci, ukkljućujući i raniju presudu ECHR-a u slučaju Demirtas.\nObraćajući se članovima svoje vladajuće AK stranke, Erdogan je izjavio da ECHR djeluje uime “teroriste” i ponovio je stav da je Demirtas odgovoran za pogibije u desecima uličnih protesta koji su u središtu optužbi protiv njega.\n– Te diskusije tiču se osobe koja nosi masku političara koji je u bliskim vezama s PKK i ima krv desetaka ljudi na svojim rukama – izjavio je Erdogan, dodajući da ECHR ne može donijeti presudu umjesto turskih sudova.\nErdogan je kazao da je “licemjerna” presuda evropskog suda u suprotnosti sa slučajem povezanim sa španskim zatvaranjem baskijske nacionalističke stranke Batasuna.\n– Ukoliko ECHR želi da ga poštuje Turska, treba se zapitati nad vlastitim kontradikcijama – kazao je.\nAnkara optužuje HDP za veze s Radničkom partijom Kurdistana (PKK), koja predvodi pobunu na većinski kurdskom jugoistoku Turske od 1984. i smataju je terorističkom grupom Turska, Evropska unija i Sjedinjene Države, prenosi Reuters.\nPrethodni članakStanivuković sutra preuzima dužnost gradonačelnika\nNaredni članakIz Lipe izašli, u Biru ne mogu


Večeras spektakl: Marija Šerifović uživo za čitav region\n– Pevaću kao da je 100 hiljada ljudi, a posebno me raduje što ću u sklopu same improvizovane scene imati i monitor koji će uživo emitovati sve poruke, a i muzičke želje“ – istakla je Marija.\nNakon samo dva dana, prva domaća muzička striming platforma YOUBOX, zauzela je prvo mesto na svim IOS i Android listama muzičkih aplikacija u čitavom regionu, i ušla je u najboljih 150 aplikacija na globalnim listama ovih platformi. Desetine hiljada korisnika spremno je da večeras u 21h isprati do sada neviđen koncert Marije Šerifović uživo sa stadiona Partizana, koja će sa publikom komunicirati isključivo preko poruka u okviru aplikacije.\n„Karantin smo iskoristili da temeljno pripremimo sam koncept koncerta, koji će, po svemu sudeći, biti potpuno drugačiji. Pevaću kao da je 100 hiljada ljudi, a posebno me raduje što ću u sklopu same improvizovane scene imati i monitor koji će uživo emitovati sve poruke, a i muzičke želje“ – istakla je Marija.\nBaza aplikacije se svakodnevno puni klipovima naših najpoznatijih izvođača, koji več broje na hiljade pregleda, a nakon spektakla koji će večeras prirediti Marija Šerifović, YOUBOX sprema nova iznenađenja do sada neviđena na ovim prostorima.


Telenor fondacija edukovala 4.000 osnovaca o lepom ponašanju\nTelenor fondacija organizovala je događaj pod nazivom „Sajber bukvar“ za 4000 učenika osnovnih škola u cilju edukacije o bezbednom ponašanju na internetu.\nMuzičko scenski događaj organizovan je u partnerstvu sa kompanijom Huawei i uz podršku Ministarstva prosvete, nauke i tehnološkog razvoja, Ministarstva unutrašnjih poslova i UNICEF-a.\nVeliki broj zvezda iz sveta muzike, televizije i sporta, među kojima i Ajs Nigrutin i mlade YouTube zvezde „Yasserstain“ kroz muziku i skečeve upoznali su učenike petog i šestog razreda osnovnih škola iz Beograda na koji način da budu sigurni onlajn. Misli pre nego što postuješ, ne veruj svemu što je napisano, bila je glavna parola i pesma događaja koji su vodili pevačica Sara Jovanović i glumac Bojan Ivković. Oni su, zajedno sa drugim učesnicima, deci pričali o „lajkovanju“, „emotikonima“ i drugim pojmovima iz Sajber bukvara namenjenog najmlađim korisnicima društvenih mreža.\n„Kao telekomunikaciona kompanija milionima ljudi omogućavamo da budu povezani i osećamo se obaveznima da naše usluge učinimo bezbednim, pogotovo kada su u pitanju najmlađi. Imajući u vidu da je naše društvo duboko u procesu digitalizacije, verujemo da je pitanje zaštita dece na internetu važna društvena tema koja zahteva angažovanost i sistemski pristup. Zato i organizujemo ovakav edukativni program kao predstavlja još jedan u nizu načina da doprinesemo sigurnom onlajn okruženju“, kaže Ingeborg Øfsthus, generalna direktorka Telenora Srbije.\nMnoge poznate ličnosti, među kojima je i Zoran Kesić, Marčelo, Leontina, kao i glumci, Aleksandar Radojičić i Nikola Rakočević, obratili su se najmlađima video porukama poručili da je na internetu važno biti pažljiv i poštovati pravila.\n„Sajber bukvar“ nastavak je velikog projekta Fondacije „Zaustavimo digitalno nasilje“ koji se od 2012. sprovodi širom Srbije u partnerstvu sa Ministarstvom prosvete, nauke i tehnološkog obrazovanja i UNICEF-om. Telenor Fondacija je sa partnerima kreirala Fejsbuk stranicu „Biraj reči, hejt spreči“, sa ciljem da se putem aktiviranja na društvenim mrežama deca ohrabre da promovišu i šire pozitivne poruke i kvalitetne sadržaje na internetu i, ujedno, dignu glas protiv nasilja. To takođe mogu uraditi i putem SOS Facebook aplikacije.


Amerika opet preti Rusiji: Platićete za podršku Maduru - Sputnjik Srbija\n03:51 18 Jul 2019\nAmerika opet preti Rusiji: Platićete za podršku Maduru\n07:38 01.04.2019 Preuzmite kraći link\nVašington će naterati Moskvu da "plati" za podršku Nikolasu Maduru, izjavio je specijalni predstavnik SAD za Venecuelu Eliot Abrams.\nDiplomata je navela da su Moskva i Havana glavne pristalice predsednika Venecuele i Vašington neće ostaviti bez pažnje njihove akcije.\n„Niko od visokih činovnika u administraciji ne sumnja da ćemo ih (Ruse) naterati da plate za to“, izjavio je Abrams televiziji Si-En-En.\nRanije je predsednik SAD Donald Tramp zatražio od ruskih vojnika da napuste Venecuelu, dok je Abrams najavio i moguće uvođenje sankcija Moskvi. Kao odgovor na to, potparol predsednika Dmitrij Peskov je naglasio da niko ne ukazuje Vašingtonu, „gde da bude, a gde ne“. On je izjavio da Rusija računa da će biti poštovano njeno pravo da samostalno vodi svoju spoljnu politiku.


poreski i carinski postupak | Glosarijum\nTag Archives for " poreski i carinski postupak "\nFunkcionalna nadležnost poreskih i carinskih organa u okviru istog sektora\nRezime: Zakon o poreskom postupku i poreskoj administraciji je dobar procesni zakon koji na ozbiljan način štiti prava i pravne interese poreskih obveznika. Predviđenim zakonskim rešenjima doprinosi procesnoj demokratiji samog postupka. Međutim, analizom zakonitosti donetih poreskih rešenja kroz upravno-sudsku praksu, može se zaključiti da se ta rešenja u praksi nedovoljno primenjuju. Isti je slučaj i sa primenom materijalno-pravnih odredbi i materijalnih zakona u poreskom postupku, naročito jednog od temeljnih propisa, Zakona o obligacionim odnosima.\nKrajnje je neshvatljivo da se u okviru dva odeljenja, poreskog i carinskog u drugostepenom postupku, različito tumači pravna priroda ugovora o uvozu robe iz inostranstva u svoje ime a za tuđ račun. Takvo ponašanje, pored štete koju nanosi samim poreskim obveznicima, stvara nepoželjni odnos države prema svojim građanima i mora hitno da se promeni radi ostvarivanja načelnih principa Zakona o poreskom postupku…\nKljučne reči: poreski i carinski postupak, funkcionalna nadležnost, izvršnost rešenja, ugovor o posredovanju, spor pune jurisdikcije.\nin\t09 , 2018 , Ljubodrag Pljakić , Nedoumice , Upravno pravo\nfunkcionalna nadležnost izvršnost rešenja poreski i carinski postupak spor pune jurisdikcije ugovor o posredovanju


U dokumentu istražnog sudije Alfreda Montalta, koji je objavljen na portalu crnogorske televizije, osim crnogorskog predsednika, pomenut je i njegov brat Aco Đukanović, koji je pojedinačno najveći akcionar Prve banke Crne Gore.\nIzveštaj o istražnim radnjama suda u Palermu sadrži transkript razgovora Rezarta Tačija i osumnjičenog italijanskog državljanina Danijelea Kestagaljija u kome Tači pominje Đukanovića u kontekstu intervencije da bi se preko "predsedničke banke" iz Crne Gore obavila međunarodna isplata.\nSUMNJIVE ISPLATE U aferi pranja 20 miliona evra albanski naftni tajkun pomenuo Mila Đukanović\nU izveštaju se navodi da su istražitelji utvrdili, koristeći otvorene izvore, da su crnogorski predsednik i njegov brat 2006. godine i kasnije učestvovali u privatizaciji nekadašnje Nikšićke banke, koja je postala Prva banka Crne Gore.\nSudija Alfredo Montalto potpisao je izveštaj o preliminarnim istražnim radnjama 4. novembra ove godine.\nDokument suda u Palermu prvi je objavio albanski novinar Timi Samarkiu, navodeći da se iz tih dokumenata jasno vidi transfer velike količine novca za potrebe mafijaške organizacije Koza nostra.\nSamarkiu je za Portal Radio-televizije Crne Gore rekao da se Crna Gora pominje na nekoliko stranica u izveštaju, da je pomenut i Đukanović, ali da je teško dati neke detaljnije komentare u ovom trenutku.\nPrema ovom dokumentu, Rezart Tači je sarađivao sa osobama koje su pod istragom policije u Italiji, a koje su u junu radi dogovora sa njim kako da se sprovedu operacije došle u Albaniju preko Crne Gore.\nOni se sumnjiče da su sarađivali za potrebe mafijaške organizacije Koza nostra u pranju novca 22.340.285 evra, preko Banke delo stato, zatim Alfa banke u Tirani i kupovine argetinskih obveznica.\nTači je godinama bio poznat po poslovanju u naftnoj industriji i svojevremeno se smatralo da je najbogatiji čovjek u Albaniji. Jedno vreme bio je i vlasnik italijanskog Fudbalskog kluba Parma.\nPovodom ovog sudskog dokumenta iz Palerma, portal Radio-televizije Crne Gore uputio je pitanja Kabinetu predsednika Crne Gore, ali im, kako navode, odgovor još nije stigao.


KNjIŽEVNO VEČE Dimitrijević i Milošević oduševili mališane - InfoVranjske\nKNjIŽEVNO VEČE Dimitrijević i Milošević oduševili mališane\nU sklopu „Dečje nedelje“, u Galeriji Narodnog univerziteta u Vranju održano je književno veče Žikice Dimitrijevića i Stevana Miloševića.\nAutori zbirki pesama za decu recitovali su svoje pesme iz novijeg i starijeg opusa i razgovarali sa najmlađima.\nPosle tri objavljene zbirke „Tako se to zbilo“, „Neću da se žalim“ i „Kad sam bio mali“, Žikica Dimitrijević je najavio i četvrtu zbirku pesama za decu.\n– Svaki susret sa decom je za mene i kolege uvek je velika radost, svi se prijatno osećamo i dobra je interakcija sa najmlađima.\nMoja nova zbirka pesama pojaviće se u prodaji naredne sedmice pod naslovom „Razum neka sudi“ – rekao je Dimitrijević za portal Vranjske.\nMladi, pak, pesnik Milošević na pragu je objavljivanja nove knjige „Poema – Legenda o leptirovom srcu“


"Novčanica od 500 evra ostaje zakonito sredstvo plaćanja, bez vremenskog ograničenja. Može se u bilo kom trenutku prodati banci ili menjačnici, položiti na devizni račun u banci ili zameniti za druge apoene", potvrdili su u Narodnoj banci Srbije.\nU menjačnicama kažu da su prve promene kada je tražnja za apoenima u pitanju osetili pre oko godinu dana, odnosno kada su i počele najave da će krajem januaru ove godine 17 centralnih banaka u evrozoni prestati da štampa novčanice od 500 evra.\nNovčanica od 500 evra ostaje zakonito sredstvo plaćanja\n"Do pre oko godinu dana u našim menjačnicama je bila baš velika potražnja za novčanicama od 500 evra. A onda, kada je objavljena vest da će se prestati sa štampanjem ove novčanice, mislim da je mnogi nisu dobro razumeli i ljudi su odjednom izbegavali da je uzimaju. Sada se to sve opet vratilo na staro", objašnjava Nebojša Matović iz jedne od menjačnica.\nOn još i dodaje da građani ne treba da brinu i da se ništa neće promeniti, kao i da će se novčanice od 500 evra i dalje nalaziti u opticaju i menjačnice će ih i dalje razmenjivati.\n"Kada ljudi kupuju veće iznose, po pravilu uvek insistiraju na novčanicama od 500 evra", kaže Matović.\nDa se ništa neće promeniti kada je u pitanju promet novčanica od 500 evra potvrđuju i u još jednoj menjačnici, gde kažu da ovih dana imaju dosta pitanja zabrinutih mušterija da li će ova novčanica i dalje važiti, kao i da svakome odgovaraju da nema razloga za brigu.\n"Novčanice od 500 evra će se verovatno postepeno povlačiti iz prometa, ali mislim da će trebati dugo vremena dok više nijedne ne bude bilo na tržištu. Iz našeg iskustva možemo da potvdimo da ljudi najčešće traže novčanice od 50, a zatim od 100 evra".\nKako se procenjuje, trenutno je još uvek u opticaju 509 miliona komada novčanica od 500 evra, nominalne vrednosti 256 milijardi evra.


Moskovska štampa detaljno o Putinovoj poseti Beogradu | Novinska agencija Beta\nPOLITIKA | 18.01.2019 12:45\n"Putin je dao važne izjave o Turskom toku i situaciji na Kosovu. Ali ono što je glavno – Rusija i Srbija su potvrdile svoje bratske odnose koji, po rečima lidera obe zemlje, nikada neće zavisiti od trenutne medjunarodne situacije", navodi vladin list.\nDnevnik dodaje da je na celom putu Putin bio okružen "toplom atmosferom".\n"Analitičari za sada sumnjaju u ubrzani produžetak drugog kraka Turskog toka, mada su srpski i ruski činovnici na rečima puni optimizma. Kako je rekao Putin, Rusija je spremna da potroši na razvoj infrastrukture oko 1,4 milijarde dolara. Ali, koji put već predsednik Rusije podseća na neophodnost garancija EU", piše list.\nDnevnik navodi da je početak eksploatacije Turskog toka planiran za kraj 2019. godine, ali da eksperti smatraju da su takvi planovi "previše optimistični".\n"Ubrzano potpisivanje obavezujućih ugovora ne treba očekivati, tim pre što se strane mogu suočiti sa političkim preprekama Brisela", rekla je listu analitičarka kompanije Fridom fajnans Anastasija Sosnova.\nMoskovski komsomolec piše da su Putina u Srbiji dočekali kao "nacionalnog heroja i potencijalnog spasitelja od, po mišljenju većine Srba, sramotne kapitulacije pred Kosovom".\nDnevnik piše i da su na ulice izašle hiljade ljudi, mnogi sa portretima ruskog lidera, a neki čak sa plakatima "Vladimire, pomozi nam".\n"Molba za pomoć se najverovatnije odnosi na najbolniji problem za Srbe. Već nekoliko nedelja u zemlji se održavaju masovni antivladini mitinzi, čiji učesnici optužuju Vučića za separatne pregovore sa kosovskim Albancima o razmeni teritorija", dodaje list.\nDnevnik Komersant u tekstu pod naslovom "Državni Srbin Ruske Federacije kako je Aleksandar Vučić u Srbiji sa zadovoljstvom postao senka Vladimira Putina" navodi da je Putin uverio da je Rusija spremna da izgradi krak Turskog toka preko srpske teritorije i da uloži 1,4 milijarde dolara.\nAutor navodi da Putina u Srbiji "ne vole samo zbog toga" i "možda baš ne u tolikoj meri" te da je "sa zadovoljstvom gledao Vučića koji se našao u teškoj situaciji".\n"Mislim da je ta verzija, upravo i istinita. To jest Vladimir Putin je, strogo govoreći, prekršio obećanje, ali ga je na kraju ispunio. Mada, ako je za poverovati jednoj od srpskih verzija, Vučić preživaljava ne baš najbolje vreme, jednom nedeljno njegov rejting napada mnogo hiljada deonstranata zbog pritisaka na opoziciju i Putin, moguće, može da pomogne predsedniku Srbije da preživi ta vremena, pošto je pozicija Putina u Srbiji mnogo čvršća nego Aleksandra Vučića", piše list.\nU reportaži se navodi da su dvojica predsednika odgovorila na samo dva pitanja novinara i dodaje da je "to bila šansa da se oceni potencijal Aleksandra Vučića kao glumca ne baš najvećeg gradskog pozorišta".\n"Aleksandar Vućić, činilo se, demonstrativno je nazvao stvari pravim imenom, čak i previše, kao da je hteo da ga iste večeri isprave iz EU, gde očuvanje tranzita preko Ukrajine smatraju jedinstvenim principijelnim momentom od čega ne smeju da odstupe", piše Komersant.\n"To jest, ako je neko i hteo da učini sve što od njega zavisi kako bi taj projekat propao, trebalo je da upravo nazove sve stvari istim takvim imenima, kao što je uradio Vučić", piše list.\nKomersant dodaje da je Putin odlučio da "ispravi Vučića, rekavši da je Rusija u mogućnosti da transportuje gas i preko Severnog i Turskog toka, ali da će "biti očuvana mogućnost isporuka i kroz Ukrajinu".


U organizaciji YUCOM-a 3. i 4. novembra 2011. godine održani su treninzi o Standardima javnog života u Šapcu i Valjevu, u saradnji sa Odborom za ljudska prava Valjevo i NVO Dijalog. Treninzi su organizovani u okviru projekta „Jačanje kapaciteta lokalnih branitelja ljudskih prava i uvođenje standarda javnog života u Srbiji“ koji YUCOM realizuje uz podršku Tima za socijalno uključivanje i smanjenje siromaštva Vlade RS, a zahvaljujući sredstvima Švajcarske vlade i Vlade Kraljevine Norveške.\nCilj projekta je razvijanje mehanizama praćenja, kontrole i poštovanja standarda javnog života od strane nosioca javne vlasti, tj. funkcionera.\nNa treningu je učesnicima predstavljeno sedam standarada javnog života koji i u uporednim sistemima predstavljaju novu kategoriju, a u čijoj je osnovi etika. Predstavljeno je i niz aktuelnih primera kršenja i poštovanja standarda javnog života od strane funkcionera centralne i lokalnih vlasti i analizirani su konkretni primeri postupanja funkcionera javnih vlasti koja nisu u skladu sa javnim interesom. Takođe predstavljen je i Priručnik za poštovanje standarda javnog života koji je izrađen u okviru projekta i preveden na romski i albanski jezik.\nU svakom od gradova treninzima je prisustvovalo oko 20 predstavnika/ca lokalnih nevladinih organizacija, lokalnih vlasti, odnosno odbornika i medija iz Šapca i Valjeva, a treninge su vodili dr. Dejan Milenković sa Fakulteta političkih nauka Univerziteta u Beorgadu i adv. Natalija Šolić iz YUCOM-a.\nZaključeno je da se oblast standarda javnog života još uvek nedovoljno prepoznaje i da nije jasno definisana, ali i da je zato potrebno na ovaj način približiti je svim ključnim akterima političkog života.\nSvih sedam standarda preuzeti su iz javnog života Velike Britanije i potrebno je prilagoditi ih ovom sistemu, čime bi se otvorio prostor za jačanje poštovanja etike i morala funkcionera i javnih službenika. Ti standardi javnog života su:\nNesebičnost podrazumeva da bi nosioci javnih funkcija trebalo da donose samo one odluke koje su u skladu sa javnim interesom i da ne bi trebalo da to čine iz koristi za sebe, svoju porodicu ili prijatelje.\nIntegritet podrazumeva da nosioci javnih funkcija ne bi trebalo da budu pod bilo kakvom obavezom prema pojedincima ili organizacijama koje bi mogle da utiču na njih pri vršenju funkcije.\nObjektivnost znači da u obavljanju javnih poslova, uključujući tu i postavljanje na javne funkcije i dodeljivanje poslova, nosioci javnih funkcija treba da donose odluke samo na osnovu kvaliteta.\nOdgovornost znači da su nosioci javnih funkcija odgovorni za svoje odluke i postupke javnosti, i da moraju da se potčine svakoj kontroli primerenoj njihovoj funkciji.\nOtvorenost podrazumeva da su nosioci javnih funkcija dužni da budu što je moguće otvoreniji u vezi sa svim odlukama i postupcima koje preduzimaju, kao i njihovu obavezu da svoje odluke obrazlože i da uskrate informacije samo kada širi javni interes to jasno zahteva.\nPoštenje podrazumeva da nosioci javnih funkcija imaju obavezu da prijave svaki privatni interes koji je u konfliktu sa funkciojom koju obavljaju i da preduzmu korake za razrešenje tog konflikta.\nLični primer kao poslednji od sedam standarda u javnom životu Velike Britanije, podrazumeva da nosioci javnih funkcija treba da podstiču i unapređuju ove principe vođstvom i ličnim primerom.


Naprasna odluka Vlade Crne Gore na čelu sa Duškom Markovićem da se raskinu ugovori o izgradnji više mhe na rijekama širom sjevera Crne Gore pokazuje da niko ne može protiv volje građana i da je glas naroda jači od bilo čega, saopštili su danas iz Građanskog pokreta URA.\nOni u ovakvoj odluci Vlade vide “važnu pobjedu građana koji su se ujedinili zarad očuvanja svog najvrednijeg bogatstva – životne sredine”.\n“Pokazalo se ovim činom i da zelena politika čiji smo promoter na političkom nivou u Crnoj Gori sabira ljude oko viših vrijednosti i ciljeva i da ta politika mora odnijeti pobjedu. Pobjedu nad interesima grupice ljudi, koji su u ovom slučaju htjeli da devastiraju životnu sredinu i prirodna bogatstva države zarad svojih novčanika, i to uz pomoć najviših državnih funkcionera u zemlji, sa kojima su nerijetko i rodbinski vezani”, ističu oni.\nUkazuju i da je ovaj potez Vlade dobar i ako je licemjeran, jer se šteta već trpi i da potez dolazi kasno a cilj mu je da pokaže da Vlada tobože brine o glasu naroda dok u praksi imamo da na svakom koraku Crne Gore građani moraju da gerilski brane ustavnu odrednicu po kojoj je Crna Gora ekološka država socijalne pravde.\n“Vlada Crne Gore pokazuje svojim djelima da ne poznaje šta je javni interes, već samo pod pritiskom javnosti shvata njegov značaj. To pokazuju i konstantni protesti građana zbog odluka Vlade Crne Gore koja nije u stanju da prepozna interese svojih građana, štaviše najčešće radi protiv njih”, dodaju iz URE.\nZaključuju i da su rijeke kao što je Bistrica i mnoge druge odbranjene zahvaljujući snazi udruženih građana, NVO aktivista, ali i evropskih partnera i da je Vladi sa Žabljaka već prije gotovo godinu poslata poruka koju treba da prime kao realnost – “Dalje nećeš moći!”.


Zvaničnik Evropske centralne banke (ECB) istakao je prednosti digitalnih valuta izdatih od strane centralne banke (CBDC), ističući pritom oprez u govoru koji je 27. maja objavila Banka za međunarodna poravnanja.\nVitas Vasiliauskas - predsednik Upravnog odbora Banke Litvanije i član Upravnog veća ECB - održao je svoj govor na konferenciji Odbora za obnovu Breton Vudsa "Managing the Soft Landing of the Global Economy" 12. aprila. Vasiliauskas je posebno razmatrao da li CBDC treba da budu veleprodajne, maloprodajne ili oboje.\nVasiliauskas je naglasio da CBDC treba da služe kao sredstvo razmene, kao sredstvo plaćanja i čuvar vrednosti, odražavajući kvalitete sadašnjih oblika novca centralne banke, ali ne i konvencionalnih rezervnih računa ili privatnih kripto sredstava. U slučaju puštanja u rad maloprodajnih CBDC-a, ona bi bila dostupna široj javnosti, dok bi pristup veleprodaji bio otvoren samo za finansijske institucije.\nMeđu potencijalnim koristima CBDC-a, Vasiliauskas je naveo povećanu efikasnost plaćanja i poravnanja hartija od vrednosti, te smanjenje kreditnog rizika i rizika likvidnosti druge ugovorne strane. CBDC sa kamatama na malo može navodno poboljšati prenos monetarne politike i ojačati prenošenje politike na kamatne stope na depozite i pozajmice. Međutim, Vasiliauskas je dalje upozorio:\n“Količina gotovine u opticaju opada u nekim zemljama. To bi moglo značiti da će jednog dana, čak i ako to izgleda kao daleka perspektiva, svaka osoba morati da ima račun u privatnoj instituciji samo da bi izvršila plaćanja. Nažalost, to može dovesti do povećanog nivoa finansijske isključenosti.”\nMaloprodajni CBDC bi tako osigurao da ljudi i dalje imaju pristup novcu centralne banke, rekao je Vasiliauskas i mogao bi na kraju imati pozitivne efekte na finansijsku stabilnost. U međuvremenu, jedno od ključnih pitanja koje bi centralna banka trebalo da razmotri jeste pridržavanje CBDC-a zahtevima za sprečavanje pranja novca i načina na koji može primeniti standarde protiv pranja novca (AML) na anonimne oblike CBDC-a.\nRanije u maju, ECB je objavila izveštaj o potencijalnom uticaju digitalnih valuta na ekonomska kretanja i monetarnu politiku, gde se posebno navodi da bi se takve implikacije mogle pojaviti ako kriptovalute postanu adekvatna zamena za novac i depozite, dok trenutno ne ispunjavaju funkcije novca.


Обиљежено 25 година од формирања 16. Крајишке моторизоване бригаде | Јадовно 1941.\nPolaganjem vijenaca i cvijeća na banjalučkom groblju “Sveti Pantelija” danas je obilježeno 25 godina od formiranja 16. Krajiške motorizovane brigade, iz koje su u proteklom ratu poginula 434 borca.\n25 godina 16. Krajiške motorizovane\nbrigade – polaganje vijenaca\nVijence je u ime Vlade Republike Srpske položio ministar unutrašnjih poslova Republike Srpske Dragan Lukač, koji je podsjetio da je ta brigada među prvima krenula u borbu za odbranu srpskog naroda na prostorima bivše Jugoslavije.\n“Naša dužnost je da se sjetimo i odamo počast svim junacima koji su rizikovali i dali svoj život za odbranu Republike Srpske”, rekao je Lukač novinarima.\nPukovnik Ilija Lukić, koji je u 16. Krajiškoj motorizovanoj brigadi bio načelnik artiljerije, rekao je da se i danas sjeća svih ratnih dešavanja, te da je dužnost svih preživjelih boraca da se sjete svojih poginulih ratnih drugova.\n“Ova brigada je nakon Zapadne Slavonije oslobađala i srpske prostore, samostalno i u sadejstvu sa drugim jedinicama”, rekao je Lukić.\nOn je istakao da je obilježavanje godišnjica ratnih dešavanja prilika da se mlađe generacije podsjete na žrtve koje su date u ratu, ali i da bude gradivo iz kojeg treba učiti, da se tako nešto više ne bi ponovilo.\nPredstavnik republičke Organizacije porodica zarobljenih i poginulih boraca i nestalih civila Stanislav Brkić izrazio je tugu što se danas obilježava godišnjica formiranja jedne od najelitnijih jedinica Vojske Republike Srpske, a ta vojska danas ne postoji.\nKroz 16. Krajišku motorizovanu brigadu Vojske Republike Srpske tokom proteklog rata prošlo je oko 11.000 boraca, od kojih su 434 poginula, a oko 2.000 ranjeno.\nU ratni put, dug 1.722 ratna dana, ova brigada je krenula 15. na 16. septembar 1991. godine, kada je prešla rijeku Savu i otišla u zapadnu Slavoniju, kako bi zaštitila ugroženo srpsko stanovništvo na tom području.


Poseta tima Pestaloci dečje fondacije partnerima projekta „Obrazovanje za prava deteta“\nUžički centar za prava deteta je 13. i 14.septembra 2017.godine ugostio edukatore Pestaloci dečje fondacije iz Švajcarske. Cilј posete je bliže upoznavanje sa aktivnostima projekta „Obrazovanje za prava deteta“, razmatranje mogućnosti za unapređenje interkulturalnog programa razmene koji se odvija u Trogenu, u kome učestvuju osnovci i srednjoškolci iz Srbije. Nakon realizovanog sastanka u prostorijama Užičkog centra za prava deteta, druženje...\nBeograd, 11. Septembar 2017.\nU Beogradu, 5.septembra 2017. godine je održan sastanak partnera na kome je potvrđeno usvajanje akcionih planova organizacija i početak lokalnih kampanja radi poboljšanja odgovora na nasilje nad decom.\nUNICEF, Užički centar za prava deteta i partnerske organizacije iz 20 opština i gradova u Srbiji, uz finansijsku podršku Evropske unije, pokreću javne kampanje, koje će biti sprovedene u 20...\nUNICEF i Užički centar za prava deteta, uz finansijsku podršku Evropske unije, najavili su danas pokretanje zagovaračkih kampanja koje će biti sprovedene u 20 opština u Srbiji kako bi se poboljšao odgovor na nasilje nad decom.\nOčekuje se da kampanje dovedu do unapređenja postojećih ili do usvajanja novih lokalnih protokola za zaštitu dece u opštinama u kojima...\nBrisel, 7. Septembar 2017.\nPredstavnica Užičkog centra za prava deteta je članica delegacije druge studijske posete Briselu od 5.do 8.septembra 2017. u okviru projekta Beogradske otvorene škole „Civilno društvo za unapređenje pristupanja Srbije Evropskoj uniji“, koji podržava Švedska. U okviru studijskog putovanja planirana je poseta Savetu Evropske Unije, Evropskom parlamentu, Evropskoj komisiji, različitim organizacijama civilnog društva, kao i individualni sastanak sa predstavnicima organizacije Eurochild.\nUzana, 30. Avgust 2017.\nPredstavnici Omladinskog kluba, u okviru Užičkog centra za prava deteta su trenutno na omladinskoj razmeni, u Uzani, u Bugarskoj. Razmena je deo Erazmusovog projekta „You are different but seen through my eyes“, koji traje od 22. do 30. avgusta. Ukupno 42 mladih, iz Rumunije, Bugarske, Makedonije, Hrvatske, Srbije kroz interaktivan rad učestvuju u realizaciji radionica sa ciljem razvijanja tolerancije,...


“Patrolne šape”neće biti ukinute uprkos tvrdnjama Bele kuće\nZivot i stil - Nedelja 26.07.2020 - 13:51\nPsi koji rade u policijskoj stanici FOTO: Profimedia\nMekenani je kazala da će i crtani film, čiji su glavni junaci psi koji rade u policijskoj stanici, biti među programima koje će ukinuti, piše BBC na srpskom.\n“Pre nekoliko nedelja emitovanje ‘Patrolnih šapa’, crtane serije o policajcima je otkazano. To se desilo i sa dokumentarnim serijama ‘Policajci’ i ‘Live PD’, kazala je ona.\nIz kompanije Lego su u junu odmah odgovorili i demantovali glasine. I dok se pokazalo da su izjave portparolke Bele kuće o “Patrolnim šapama” i proizvodima kompanije Lego netačne, one o nedavnom prestanku emitovanja dve dokumentarne serije o policajcima bile su tačne.\nProducenti “Patrolnih šapa”, su, međutim, ekspresno reagovali poručivši fanovima da nemaju razloga za zabrinutost.\nU slučaju druge dve serije koje su skinute s programa, međutim, bilo je određenih kontroverzi. Tako je, na primer, serija “Policajci” koja se smituje više od tri decenije trpela i ranije brojne kritike zbog načina na koji prikazuje rad policije i kako je snimana, podseća BBC.\nOni podsećaju i da su protesti počeli nakon ubistva nenaoružanog Afroamerikanca Džordža Flojda u Mineapolisu 25. maja.


NOVI TREND: Evo u šta sve više ULAŽU imućne američke PORODICE - Bizlife.rs\nŠume i zelene površine postaju sve privlačnija investicija za bogate američke porodice. Taj trend je uzeo toliko maha da je Bank od America, multinacionalna investiciona banka, osnovala posebnu kancelariju, tzv. Grupu za upravljanje posebnom imovinom (SAM) koja, za svoje bogate klijente, upravlja s 94.000 različitih šuma, polja, farmi i rančeva ukupne vrednosti 13,6 milijardi dolara, piše Index.\nDa interes bogatih porodica za ekološke i održive investicije raste, istakao je John Kelley, izvršni direktor SAM-a, dodajući da sve svoje klijente podstiču da pogledaju i osete ono u šta ulažu.\n„To ima transformišući efekat, kada mogu videti, osetiti, dotaći, a ponekad u slučaju životinjskih farmi i pomirisati, ono u šta ulažu novac“, objasnio je Kelley.\nMeđutim, kod „zelenih“ ulaganja teško je predvideti kada će se tačno „ubrati plodovi“ investicije. Zaradu generiše, na primer, proizvodnja drvne građe, useva, stoke, ulja, ali ulagači, priča Kelley, moraju da budu svesni da je to dugoročno ulaganje. Na primer, šuma može odmah doneti dobit, a da bi se to dogodilo mogu biti potrebne godine i decenije, u zavisnosti od starosti drveća, tržišnim uslovima i krećeli se od zrelog ili tek zasađenog drveta.\namerikanci zeleno ulaganje


Da li su sajtovi superligaša gori od fudbala? Od “izrade” do nema nas nigde! (FOTO) – Sport – Dnevni sportski list\n31. октобра 2020. 8:08 AM\nDa li su sajtovi superligaša gori od fudbala? Od “izrade” do nema nas nigde! (FOTO)\nKako se na internetu predstavljaju klubovi najjačeg srpskog takmičenja? Bacite pogled, pa posle i komentar\nU svetu kada bukvalno svaka osoba na svetu može da napravi sajtova koliko poželi, potpuno je izlišno govoriti koliko je bitno da to imaju organizacije, pa samim tim i fudbalski klubovi.\nMnogi od vas verovatno svakodnevno obilaze zvanične internet prezentacije omiljenih klubova, i različito ocenjujete koliko su lepi, funkcionalni, brzi, sadržajni.\nKada je u pitanju Super liga Srbija, treba reći da nemaju svi klubovi zvanične sajtove, kao i da nisu svi klubovi ozbiljno shvatili ažuriranje informacija koje navijači žele da saznaju upravo tu, u virtuelnom domu kluba koji vole.\nSajtove smo poređali na osnovu trenutnog plasmana na tabeli.\nNa svaki možete da odete klikom na ime kluba i izvidite sami kako funkcionišu… taman da nam ostavite komentare koji vam je najbolji.\n– Nema zvaničnog sajta – samo Fejsbuk stranica, do koje stižete klikom >>> OVDE.


Kako sprečiti izgaranje zaposlenih — webinar na temu burnout-a\nWebinar će se održati u utorak, 28. decembra od 17 časova.\nU utorak, 28. decembra, od 17 časova, održaće se besplatni webinar na temu burnout-a koji organizuje Startit zajedno sa kompanijom Rezilient.\nTeme koje će učesnici imati prilike da čuju jesu:\nŠta je izgaranje (burnout)\nŠta se može uraditi da se izgaranje prevenira i ublaži\nŠta ja kao lider mogu da uradim da izgradim rezilijentan tim\nDogađaj je namenjen svima koji žele da saznaju načine kako mogu da prepoznaju burnout i koje tehnike i alate mogu da primene kako bi ga ublažili. Takođe, lideri u organizacijama će tokom webinara imati prilike da saznaju šta mogu da urade kako bi osnažili svoje saradnike i izgradili rezilijentne timove.\nWebinar će održati predavač Boris Popov, PhD, psiholog, ekspert za stres na radu i organizacijsko zdravlje. Boris je jedan od osnivača TIM Centra i idejni tvorac Rezilienta. Dugogodišnji je predavač na Odseku za psihologiju, FF UNS, a kao konsultant je radio na velikom broju projekata sa ciljem upravljanja stresom i prevencije izgaranja. U svojim predavanjima, najnovija istraživačka dostignuća u ovoj oblasti kombinuje sa praktičnim primerima primene tih saznanja u praksi.\nWebinar će se održati u utorak, 28. decembra od 17 časova, onlajn.\nUčešće na radionici je besplatno, a prijave se vrše popunjavanjem ovog formulara.\nZa sva pitanja možete na kontaktirati direktno na preduzetnistvo@startit.rs\npetak, 17. Decembar, 2021.


Najmlađi folklorci igrali i družili se u okviru Banovićkog kulturnog ljeta - Općina Banovići\nNajmlađi folklorci igrali i družili se u okviru Banovićkog kulturnog ljeta\n6. Septembra 2018. 6. Septembra 2018. Sanela Ikanović\t109 Views 0 Comments\nPored brojnih manifestacija namjenjenih najmlađim sugrađanima u okviru Banovićkog kulturnog ljeta 2018. godine održan je treći po redu Festival malog stvaralaštva u organizaciji kulturno-umjetničkog društva „Litva“ Banovići.\nCilj ovog Festivala je promocija dječijih folklornih ansambala uzrasta od 7-12 godina.\nU programu Festivala učeštvovali su najmlađi folklorci iz bošnjačkog kulturno-umjetničkog društva „Mula Alija Sadiković“ iz Janje, kulturno umjetničkog društva „Behar“ iz Maoče, omladinskog kulturnog centra „Lipe“ iz Doboj Istoka i domaćini Pionirski ansambl kulturno-umjetničkog društva „Litva“ Banovići, kao i članica muzičke sekcije Amina Husejinbašić koja je pjevala sevdalinke.\nOduševljena publika pomno je bordila najmlađe i najslađe folklorce a za najmlađu učesnicu Festivala Sumeju Subašić iz Doboj Istoka domaćin je pripremio i prigodan poklon.\nU organizaciji KUD “Litva” Banovići u narednom periodu bit će održano još nekoliko manifestacija a jedna od njih je 4. festival folklora koji će se održati u subotu 08.09.2018. u okviru kojeć će nastupiti 13 kulturno-umjetničkih društava iz BiH.\n[fusion_gallery image_ids=”3969,3970,3971,3972,3973,3974,3975,3976,3977,3978,3979,3980,3981” layout=”” picture_size=”fixed” columns=”” column_spacing=”10” gallery_masonry_grid_ratio=”” gallery_masonry_width_double=”” hover_type=”zoomin” lightbox=”yes” lightbox_content=”titles” bordersize=”” bordercolor=”” border_radius=”” hide_on_mobile=”small-visibility,medium-visibility,large-visibility” class=”” id=””][/fusion_gallery]\n← Smotra, druženje i takmičenje lovačkih društava Tuzlanskog kantona (FOTO i VIDEO)\nBanovićko kulturno ljeto 2018. nastaviljeno uz harmoniku i djecu (FOTO) →


Naplata odnošenja smeća po zapremini\nGradska čistoća planira iste naknade za firme i domaćinstva\nCena komunalnih usluga bi mogla da bude jednaka za sve korisnike, pišu današnje Novosti. Prema dugoročnoj stratrgije, JKP Gradska čistoća Beograd planira da u naredne četiri godine ustanovi jednaku naknadu za odnošenje smeća za pravna lica i domaćinstva. Računi će se tada formirati po zapremini, a ne kao do sada po kvadratnom metru korisne površine.\nPrema dosadašnjoj odluci o održavanju čistoće, cena iznošenja otpada obračunavala se po kvadratu, po duplim tarifama za firme i ustanove u odnosu na onu za stanove. Kako bi uveli princip "jedna usluga-jedna cena", ovo gradsko preduzeće namerava da prema planu razvoja od 2017. do 2021. godine počne da primenjuje novi sistem obračuna.\n- Gradska čistoća ima u vidu da u skorijoj budućnosti osavremeni sistem naplate, koji važi u zemljama EU. Trenutni raspon tarifa je jedan prema 2,58 do će 2021. godine biti jedan prema 1,21 pa do izjednjačenja - stoji u dokumentu dugoročnog plana.\nKako kažu iz ovog preduzeća, veliki problem prestavljalo im je to što ustanove ne proizvode isto otpada kao i privreda, a plaćaju iste račune. Kada ova nova odluks bude zaživela, svi sugrađani izdvajaće novac za komunalije po zapremini, odnosno shodno količini smeća koje bace.


admin, Author at Treći put : Treći put\nZaštita osoba sa invaliditetom\nadmin, Author at Treći put\nIzvrsni odbor Trećeg puta je na sednici 27.10.2020 glasao da pokret podrži Deklaraciju suverenista. Deklaraciju shvatamo kao osnovu državne strategije i politike oko koje se patriotske snage usaglašavaju i imaju jedinstvenu platformu i viziju za budućnost Srbije. Pozivamo sve patriote članove ili ne da pročitaju i potpišu ako se slažu. Pročitaj više\nU koaliciji Metla ušli u SO Vračar\nNa izborima održanim 21. juna 2020, pokret Treci put je izašao sa koalicijom Metla. Koalicija je dobila pet odbornickih mandata a Treci put jedan mandat. Predsednik pokreta je izjavio da će fokus biti na radu za bolji i kvalitetniji život gradjana opštine.\nTreci put smanjio clanarinu\nSkupstina Treceg puta je odlucila da smanji clanarine da bi godisnja clanarina bila vise u skladu sa nasim potencijalnim clanstvom. Iako smo mi uvek potencirali da svako uplati koliko moze. Clanarina je sada zvanicno 400 dinara godisnje.\nSrpska Informativna Agencija (SIA) objavila intervju sa predsednikom Treceg puta\nFotografija sa konferencije za štampu\nPokret Treci put predstavljen javnosti


Dika Stojanović obećao deci da će biti gost FSS-a čim se ukaže prilika: Piksi će vratiti veru naciji - Telegraf.rs\n05/05/21 | 13:02\nDika Stojanović obećao deci da će biti gost FSS-a čim se ukaže prilika: Piksi će vratiti veru naciji\nStevan Stojanović, posetio je još jednu školu u nastavku akcije "Navijaj za Srbiju"\nKapiten šampionske generacije Crvene zvezde iz Barija 1991. godine, Dika Stojanović posetio je Osnovnu školu "Lazar Savatić" u sklopu nastavka akcije "Navijaj za Srbiju" i rekao je kako se nada da će korona dozvoliti ovoj deci da se nađu na utakmici protiv Luksemburga u septembru.\nDirektor A reprezentacije Srbije Stevan "Dika" Stojanović istakao je da se nada da će se publika što pre vratiti na stadione.\n- Igrali smo prve tri utakmice u kvalifikacijama za Svetsko prvenstvo pred praznim tribinama i bilo nam je mnogo teško. Iskreno, jedva čekam da se situacija sa koronom normalizuje i da se publika vrati na fudbalske stadione.\nKao deo akcije "Navijaj za Srbiju", nastavile su se posete, a Dika je ovog puta posetio Osnovnu školu "Lazar Savatić" gde je pričao s učenicima osmog razreda.\n- U septembru nas očekuje utakmica protiv Luksemburga u Beogradu i zaista bih bio presrećan da vas vidim u prvim redovima sa zastavama i šalovima Srbije - rekao je Stojanović učenicima i obećao da će reprezentacija na čelu sa selektorom Draganom Stojkovićem nastaviti da vraća veru nacije u srpski fudbal.\nKako se navodi na sajtu FSS, poseta direktora A tima Srbije bila je sastavni deo radionice u okviru edukativnog međunarodnog projekta “Razvoj nove generacije sportskih navijača” koju organizuje Udruženje navijača “Džentlmeni” uz pomoć stručnih konsultanata i podršku Fudbalskog saveza Srbije.\nU veoma prijatnom ambijentu, učenici su učestvovali u kvizu na temu poznavanja sporta i fudbalske reprezentacije Srbije, a učeniku koji je ostvario najbolji rezultat Dika Stojanović je uručio dres našeg nacionalnog tima.\nŠto se, pobogu, ovde desilo: Bivši golman Nemačke poslao rasističku poruku kolegi, sada se vadi!\nAkcija navijaj za srbiju\nReprezentativac odbio da igra u Humskoj, jer tamo nema toalet papira: Novi biseri Radeta Bogdanovića\nNovi problem za Tumbakovića: Reprezentativac Srbije otpao pred meč s Rusijom zbog potresa mozga


Austrija: Kancelar Nehamer i novi ministri položili zakletvu - Glas Srpske\nTanjug 06.12.2021 13:19\nBEČ - Novi kancelar Karl Nehamer i novi ministri u vladi Austrije položili su danas zakletvu pred predsjednikom Austrije Aleksanderom van der Belenom.\nDoskorašnji kancelar Aleksander Šalenberg, koji ulazi u istorijske anale kao kancelar sa najkraćim mandatom od svega 52 dana, položio je zakletvu kao novi ministar spoljnih poslova.\nŠalenberg se time vraća na čelo resora koji je vodio pr IJe ostavke Sebastijana Kurca na mjesto kancelara i zahtijeva da on preuzme vladu.\nPored toga, zakletvu su položili novi ministar unutrašnjih poslova Gerhard Karner, finansija Magnus Bruner, i ministar obrazovanja i nauke Martin Polašek.\nInače, Karneru Ministarstvo unutrašnjih poslova nije nepoznanica, pošto je, prIJe mnogo godina, bio portparol nekadašnjeg šefa tog resora Ernsta Štrasera.\nKada je riječ o Magnusu Bruneru, on je do sada baio državni sekretar u Ministarstvu za zaštitu klime, pa će biti interesantno kako će se odvijati saradnja sa njegovom dosadašnjom “šeficom” ministarkom Leonore Gevesler, pošto je doadašji rad bi obilježen tenzijama.\nNovi ministar obrazovanja i nauke Martin Polašek prije ministarske funkcije obavljao je dužnost rektora Univerziteta u Gracu.\nZakletvu je položila i najmlađa članica vlade Klaudija Plakolm, koja će se u funkciji državnog sekretara pri kabinetu kancelara baviti omladinom.\nPlakolm je pre ulaska u vladu bila šefica Omladine Narodne partije Austrije (JVP).\nNovi članovi u austrijskoj vladi neće imati vremena za upoznavanje sa radom, već će morati odmah da prionu na posao.\nNaime, zemlja se nalazi u četvrtom talasu pandemije, i polaganje zakletve dolazi u trenutku kada vlada mora donijeti odluku da li će, kako je to bilo obećano, lokdaun biti ukinut 12. decembra za vakcinisane i izliječene, ili će biti nastavljen, kao i šta će sve moći da se otvori, a šta ne.\nKancelar Nehamer će odmah morati da pokaže da li je dobar krizni menadžer, jer mora da usaglasi, po ovom pitanju, različite stavove guvernera pokrajina, od kojih se neki zalažu za kompletno otvaranje za vakcinisane i nevakcinisane, kao što to traži pokrajina Tirol, ili oprezno otvaranje, kao što to traži Beč, smatrajući da otvaranje treba omogućiti samo prodavnicama, ali ne i ugostiteljskim objektima.\nVan der Belen je, ako se računaju svi ministri i kancelari, primio ukupno 63 zakletve članova vlade u svom mandatu.\nKod tolikog broja može se desiti da njegov kabinet pomiješa aktere, kao što je učinio u ovom slučaju, te je medije pozvao na zakletvu kancelara Aleksandera Šalenberga, umesto njegovog naslednika Karla Nehamera.\nPredsjednik Austrije obavio je, tokom vikenda, sa svim novim članovima vlade razgovore u četiri oka.\nNajpre se sastao sa kancelarom Karlom Nehamerom.\nPreuzimanjem ministarkih funkcija novi članovi vlade primaće i velike plate - ministri 17.826 evra mjesečno, a državna sekretarka 16.044 evra.


Ministar Osmanović potpisao predugovore o kupoprodaji stanova sa 40 pripadnika boračke populacije: Ostvarujemo dato obećanje | Vlada Kantona Sarajevo\nMinistar Osmanović potpisao predugovore o kupoprodaji stanova sa 40 pripadnika boračke populacije: Ostvarujemo dato obećanje\nMinistar za boračka pitanja Kantona Sarajevo Omer Osmanović danas je potpisao i dodijelio predugovore o kupoprodaji dodijeljenog stana za 40 pripadnika boračke populacije na lokaciji Rosulje, općina Vogošća.\nShodno odredbama Zakona o dopunskim pravima boraca-branitelja Bosne i Hercegovine, Ministarstvo za boračka pitanja Kantona Sarajevo na ovaj način realizuje pravo na dodjelu stana u vlasništvo ili dodjelu stana na korištenje određenim kategorijama pripadnika boračke populacije.\nU skladu sa raspoloživim budžetskim sredstvima za ove namjene, pravo na dodjelu stana u vlasništvo ostvarila su: tri ratna vojna invalida, četiri roditelja šehida-poginulih boraca i 33 supruge šehida-poginulih boraca.\n"Na sutrašnjoj sjednici Skupštine Kanton Sarajevo ostalo je da se potvrdi provedena procedura za još 25 stanova, što čini respektabilan broj od 68 stanova dodijeljenih našim saborcima i njihovim porodicama. Osim toga, krajem sedmice ćemo raspisati i novi javni poziv za dodjelu dodatnih 15 stanova, tako da bi ovu godinu okončali sa više od 80 dodijeljenih stanova. Vrijednost tih stanova se kreće oko 7,1 milion KM, a ta sredstva su kreditno obezbijeđena", rekao je ministar Osmanović.\n"Za narednu godinu predvidjeli smo dodjelu još 120 stanova, i kada to završimo više nećemo imati liste čekanja. Pitam se zašto se u prošlosti toliko dugo čekalo, ovim ljudima je nanesena velika nepravda, ali naše opredjeljenje je da ova pitanja napokon u potpunosti riješimo",poručio je ministar Osmanović.


Transformacija Balkanskog regiona posle lokalnih izbora u “Republici Kosovo”\nTransformacija Balkanskog regiona posle lokalnih izbora u “Republici Kosovo”\nNastupa ključni trenutak po pitanju Kosmeta. On je povezan sa izborima zakazanim za 3. novembar tekuće godine, koji treba da budu održani na celokupnoj teritoriji samoproglašene “Republike Kosovo”. Da pojasnimo: po Briselskom sporazumu koji su 19. aprila potpisali Beograd i Priština, sever Kosova i Metohije se nedvosmisleno predaje pod upravu Prištine, čime se zaokružuje potpuno formiranje državnosti “Republike Kosovo”. Da podvučemo: po tom sporazumu sever Kosmeta se uključuje u granice kosovske kvazidržavne formacije. Na toj poziciji stoje: zapadni faktor, Priština i Beograd – poslednji se u rešavanju kosmetskog problema u potpunosti solidarisao sa Zapadom i Prištinom. Sveobuhvatna propagandna kampanja o neophodnosti izlaska Srba na kosovske lokalne izbore zakazane za 3. novembar, koju je raširila srpska vlada, odnosi se na učešće srpskog stanovništva u društveno-političkom životu “Republike Kosovo” (navodno,” radi zaštite njihovih prava”, “radi mogućnosti da sami izaberu predstavnike koji će braniti interese Srba”). Beogradu je pružena samo ograničena mogućnost finansiranja niza srpskih institucija u “RK”, no, to je sve u skladu sa uobičajenom praksom finansiranja srpskih institucija u inostranstvu.\nPeter Blomajer, nemački ambasador na Kosovu, kristalno je jasan po ovom pitanju. On je u intervjuu koji je 2. oktobra tekuće godine dao za Radio KiM, izjavio da “Sporazum o normalizaciji (odnosa između Beograda i Prištine) podrazumeva da sever pripada Kosovu i ne može se odvojiti”. Iz njegovih sledećih reči se vidi koliki značaj pridaje Nemačka pitanju organizacije lokalnih izbora na severu Kosmeta – “izbori imaju značaj koji se prostire na prostor čitavog regiona”. Blomajer ukazuje da u obaveze srpske vlasti spada i to, “da objasni Srbima na Kosovu kakva prava oni stiču, isto kao što i “Republika Kosovo” treba da pokaže da se poštuju prava koja su predviđena za Srbe po tom sporazumu isto onako kao i prava zagarantovana Ustavom”. Sve ono o čemu govori ambasador Nemačke – zakoni, Ustav, sistem prava itd., odnosi se isključivo na zakonodavstvo “Republike Kosovo”. Po pitanju severa Kosmeta on još podvlači: ”Umesto subvencionisane regije, treba da se pojavi država sa jakom privredom”, a što se tiče stanovništva, Blomajer ističe “neophodnost da se ono pomiri sa realnom situacijom”. Sve što mogu učiniti kosmetski Srbi – ističe nemački ambasador – jeste da izađu na izbore. Bojkot izbora “koji se propagira na severu, samo unosi konfuziju”, “Srbi treba da izaberu predstavnike koji će adekvatno da zastupaju interese građana” (da ponovo istaknemo – u “Republici Kosovo” – A.F.).\nSa svoje strane, ni Priština ne dozvoljava dvostruko ili zamagljeno tumačenje Briselskog sporazuma, ne dozvoljavajući Beogradu da izbegne pitanje u kakvom će upravo državnom obliku biti održani izbori. Hajredin Kuči, zamenik kosovskog premijera, izjavio je da, od početka izborne kampanje – 3. oktobra 2013. godine – Priština zabranjuje bilo kom zvaničnom predstavniku Srbije ulazak na teritoriju Republike Kosovo, pošto ona ne želi uvlačenje zvaničnog Beograda u kosovske izbore. Srpskom premijeru Ivici Dačiću “Republika Kosovo” odmah je zabranila planiranu posetu opštini Štrpce na jugu Kosmeta.\nNa mitingu koji je održan 25. septembra 2013. godine izražena je pozicija Srba sa severa Kosmeta i autor ovih redova bila je svedok tih događaja. Srpski lideri su istakli nekoliko principijelnih odredbi koje jasno odslikavaju situaciju oko izbora, kao i posledice koje proističu iz učešća Srba na izborima pod patronatom Prištine. Pre svega se radi o gubitku starih, a ne o dobijanju novih radnih mesta, kao i o nemogućnosti da se obezbedi lična sigurnost – srpska policija i srpske specijalne službe prestale su da deluju na severu Kosmeta, njihove nadležnosti prelaze u ruke Kosovske policije koja je sastavljena od boraca bivše OVK i u ruke specijalne službe Hašima Tačija SHIK, koja se specijalizovala za eliminisanje političkih protivnika Hašima Tačija.\nPitanje stvarnog ili virtuelnog uvlačenja Srba sa severa Kosmeta u glasački proces na protivustavnim lokalnim izborima i samim tim njihovo stavljanje pod kontrolu Prištine, Beograd rešava na dva načina: direktnim zastrašivanjem srpskog stanovništva (pretnjama da će ostati bez posla, uključujući i članove porodica, u slučaju neizlaska na izbore), a takođe i masovnim falsifikovanjem biračkog spiska. Tako je na primer Sekretarijat “Centralne Izborne Komisije Kosova” saopštio 30. septembra tekuće godine da je od spiska sa 40 hiljada srpskih birača koji je CIK-u Prištine predala Srbija, CIK Prištine odobrila pravo učešća na glasanju za samo 6 593 čoveka. Preostali spisak sa više od 32 hiljade ljudi sadrži neistinite podatke (ime i prezime ili datum rođenja nisu istiniti).\nPo ocenama srpskih lidera sa severa Kosmeta, izlaznost Srba neće biti veća od 3%. Da bi “međunarodna zajednica” priznala izbore za legitimne, izlaznost mora biti veća od 15%. Kako bi se izvršio ovaj zadatak, odmah po isteku roka za predaju biračkih spiskova, u Briselu je postignut novi sporazum. Prema novom biračkom spisku koji je dostavio Beograd (mimo volje samih birača – A.F.), na spisak za sever Kosmeta će biti dodato novih 12 700 ljudi. To su Srbi koji žive u Srbiji, ali u skladu sa dokumentima iz Matičnih knjiga oni su rođeni na teritoriji severnog KiM-a što im, navodno, omogućava da učestvuju na kosovskim izborima. Međutim, ovo predstavlja flagrantno kršenje zakona, pošto na severu Kosmeta nije registrovana nasilna migracija stanovništva, pa tako najnoviji spisak predstavlja ljude koji su iz najrazličitijih razloga napustili teritoriju Kosmeta i imaju pravo glasanja samo na biračkim mestima gde su registrovani, a ne gde su rođeni. Dakle, ovde je zamisao sledeća – zameniti volju onih koji zaista žive na severu Kosova i Metohije voljom migranata sa Kosova i Metohije.\nTreba uzeti u obzir i sledeći važan faktor: u Autonomnoj Pokrajini Kosovo i Metohija, u punom skladu sa zakonima i Ustavom Republike Srbije u potpunosti funkcioniše Skupština AP KiM. Iz ovoga sledi da novoizabrane “prištinske lokalne strukture” nemaju nikakvu legitimnost iz perspektive zakonodavstva Republike Srbije.\nPriznavanje važećim lokalnih izbora “Republike Kosovo” izazvaće nepopravljivu transformaciju Balkanskog regiona po nekoliko ključnih parametara. Pad severa Kosmeta koji se zahvaljujući suprotstvljanju Srba nalaze izvan prištinsko-natovskog sistema, dovešće do toga da će se u neposrednoj blizini Južnog toka otvoriti slobodni putevi za završno formiranje vojno-transportne infrastrukture NATO pakta i njegovih saveznika. Zatim, posle odobravanja “kosovskog presedana” doći će do lančane reakcije i otcepljenja Vojvodine, juga uže Srbije i u celini raspada srpskog korpusa na Balkanu, uključujući i Republiku Srpsku, Crnu Goru i Makedoniju. Makedonija kreće u svestranu (uključujući i vojni aspekt) saradnju sa “Republikom Kosovo”. Talat Džaferi, makedonski ministar odbrane i komandant Kosovskih snaga bezbednosti Agim Čeku, potpisali su 1. oktobra tekuće godine u Skoplju Protokol o vojnoj saradnji, po kome Makedonija postaje jedan od glavnih partnera Kosova u oblasti odbrane. Protokol predviđa saradnju Armije Makedonije i KSB u obrazovanju, razmeni iskustava, zajedničkoj obuci, susretima stručnjaka iz različitih oblasti i korišćenje vojnog objekta “Krivolak” za organizovanje zajedničkih vojnih vežbi…\nNa taj način, posle pada i poslednje barijere – severa KiM – zemlje juga Balkanskog regiona izgubiće mogućnost geopolitičkog kretanja u smeru koji je suprotan “zapadnom faktoru”, što će ih još više marginalizovati i odbaciti na pozicije još gore od onih koje su imali kao spolja kontrolisani protektorati. U slučaju priznavanja legitimiteta ovih izbora, Rusija će biti prinuđena da vodi dijalog sa vlastima u Prištini čiji legitimitet ne priznaje, što će postepeno podlokavati i poverenje srpskog stanovništva u nju samu i u celini će suziti mogućnost ruskog prisustva na Balkanu. Tim samim će se srpski korpus u svom antiglobalističkom i antinatovskom suprotstavljanju, lišiti gravitacionog polja, što će otvoriti praktično neograničene mogućnosti za jačanje SAD, Nemačke, Saudijske Arabije, Ujedinjenih Arapskih Emirata i Turske na Balkanu, a takođe i za devijantne kriminalne grupacije i pokreta vehabijskog usmerenja, koji su se raširili na Kosmetu.


Putovanja Članci (Strana 2)\nčlanci iz kategorije Putovanja\nPrvi pomen o naseljavanju teritorije sadašnjeg Novog Beograda seže u vreme turske vladavine. Kruševski pomenik iz 1713. godine beleži da selo Bežanija datira još iz 1512. godine. Navodi se da je u XVIII veku tamošnje stanovništvo bilo isključivo srpsko.\nBeograd se ove godine više puta našao na listi 10 najboljih prolećnih destinacija u Evropi, i to u uglednim listovima kao što su britanski „Gardijan“ ili američki web portal „Huffington Post“. Dakle, Beograd se našao „rame uz rame“ sa najposećenijim evropskim gradovima poput Amsterdama, Pariza, Lisabona, Berlina, Praga, Budimpešte.\nUpoznajte detaljnije Dorćol\nDorćol je jedan od najbogatijih delova Beograda kada je u pitanju kultura. Krase ga mnogobrojni muzeji i galerije koje svedoče o njegovom kulturološkom značaju.\nČuveni američki časopis National Geographic je 2014. godine Sarajevo svrstao u top 20 svetskih destinacija koje bi trebalo posetiti i to sa razlogom.\nBeograd je već čitavu deceniju unazad, najpoželjnija balkanska destinacija za proslavu novogodišnje noći. Razlozi tome su brojni, ali neobičan duh grada i njegovih žitelja, ogromna energija koju ovaj grad poseduje, kao i povoljne cene smeštaja, neki su od glavnih aduta glavnog grada Srbije.\nTurističke atrakcije u USA\nNekoliko gradova u Americi su sjane lokacije sa različitim atrakcijama vrednim za obići. U nastavku se navode gradovi koji su nezaobilazni kad je u pitanju obilazak Amerike.\nKako provesti vikend s porodicom u Beogradu?\nOpterećeni poslovnim i porodičnim obavezama, najveći broj nas na opuštanje i putovanje pomišlja jedino u vreme godišnjih odmora. Svakako, iako neophodan izvor energije, godišnji odmori ne mogu nadomestiti ono vreme koje nam je neophodno za srećan i upotpunjen život. Iako nam se čini drugačije, gotovo identično je i sa našim najmlađima. Količina informacija i raspored obaveza tokom školske godine, ume da bude veliko opterećenje i otežavajuća okolnost kod učenja i savladavanja školskog gradiva.


Zastava Srbije - Blic Online\nŠapić pokrenuo akciju "Okači zastavu jer voliš Srbiju"\nKomandir policijske stanice u Štrpcu Dragan Ivanović demantovao je danas da je spomenik žrtvama Drugog svetskog rata na Brezovici oskrnavljen.\nNa beogradskom aerodromu "Nikola Tesla" danas je podignuta najveća državna zastava Srbije, veličine 72 metra kvadratna.\nSkot: Ponovo se posvetiti prijateljstvu i saradnji Srbije i SAD\nAmerički ambasador u Beogradu, Kajl Skot smatra da je obeležavanje 100 godina od podizanja srpske zastave iznad Bele kuće prilika da se podsetimo snažnih istorijskih i kulturnih veza koje blisko spajaju Srbiju i SAD i da je važno da se zajedno, i Srbi i Amerikanci, ponovo posvete prijateljstvu i saradnji.\nOdnosi između Srbije i SAD pre sto godina bili su na vrhuncu, a verujem da zajedničkim radom ponovo možemo stići do istih visina, poručila je večeras premijerka Srbije Ana Brnabić na svečanosti u američkom Kongresu povodom 100. godišnjice otkako se ispred Bele kuće zavijorila srpska zastava u znak pijeteta za srpski doprinos i žrtve u Prvom svetskom ratu.\nNarod na Balkanu voli da se takmiči, a kada to radi, dozvoljeno je sve, pa čak i lakše saplitanje protivnika.\nBeograd večeras u bojama srpske zastave (VIDEO)\nPalata "Albanija", Most na Adi i Dom Narodne skupštine Srbije večeras su osvetljeni u bojama nacionalne zastave, u znak podrške našim fudbalerima.\n"BIH DRŽAVA OPASNOG ŽIVLJENJA" Dodik: Paljenje srpskih zastava promocija Islamske države\nPredsednik Republike Srpske Milorad Dodik izjavio je da je paljenje srpskih zastava, promocija "Islamske države" i poziv na terorizam u momentu kada se širom Evrope događaju teroristički napadi.\nJEZIV SNIMAK IZ BiH Islamisti pale zastavu Srbije uz pesmu „Tigrovi Bosne“\nNa društvenim mrežama pojavio se video-snimak, na kojem su prikazana dvojica muškaraca u BiH dok pale zastavu Srbije.\nEkstremisti palili srpske zastave u Kosovskoj Mitrovici\nAlbanski ekstremisti zapalili su tokom noći zastavu na zgradi Službe za platni promet u jednoj od glavnih ulica Kosovske Mitrovice i oštetili simbol grada u blizini glavnog mosta na Ibru.\nZastava Srbije - jedna od dve strane zastave koja je vijorila s Bele kuće\nBeograd - Ambasada SAD u Beogradu podsetila je da je zastava Srbije jedna od samo dve strane zastave koje su se ikad vijorile iznad Bele kuće i da je ona bila istaknuta 28. jula 1918. godine.\nNovopazarac spalio zastavu Srbije\nNovopazarska policija uhapsila je I.Š. iz tog grada zbog sumnje da je izvršio krivično delo povreda ugleda Srbije, saopšteno je danas iz PU Novi Pazar.\nBadovinci proglasili srpsku teritoriju u BiH\nMeštani Badovinaca postavili su tablu opštine Bogatić i srpsku zastavu na teritoriji BiH, navodeći da je to njihova teritorija, objavila je juče RTV B92.


Svjetski zvaničnici zabrinuti zbog turske ofanzive u Siriji | Rat u Siriji, Turska | Al Jazeera Balkans\nPuljić o reakcijama Trumpa na turske napade u Siriji\nVideo of Puljić o reakcijama Trumpa na turske napade u Siriji\nSvjetski zvaničnici izrazili su zabrinutost zbog turske ofanzive protiv kurdskih snaga na sjeveroistoku Sirije, dok je Vijeće sigurnosti Ujedinjenih naroda najavilo raspravu u četvrtak, na zahtjev evropskih članica.\nGeneralni sekretar UN-a Antonio Guterres rekao je da je "veoma zabrinut" razvojem događaja na sjeveroistoku Sirije, kazao je glasnogovornik UN-a Farhan Haq.\n"Civili i civilni objekti trebali bi biti zaštićeni. Generalni sekretar vjeruje da ne postoji vojno rješenje za sirijski sukob", dodao je.\nAmerički predsjednik Donald Trump upozorio je Tursku zbog ofanzive na Siriju, rekavši da je napad "loša ideja", koju SAD ne podržava, te je pozvao Ankaru da zaštiti vjerske manjine.\n"SAD ne podržava ovaj napad i jasno je poručio Turskoj da je ova operacija loša ideja", naveo je Trump u saopćenju koje je objavila Bijela kuća.\n"Turska je izrazila posvećenost u zaštiti civila, vjerskih manjina, uključujući kršćane, i u tome da će osigurati da se ne desi nikakva humanitarna kriza", dodao je.\nMinistarstvo vanjskih poslova Saudijske Arabije osudilo je tursku vojnu akciju kao "kršenje jedinstva, nezavisnosti i suvereniteta sirijskih teritorija".\nDodaje se da je Rijad "izrazio zabrinutost zbog ove agresije kao prijetnje regionalnom miru i sigurnosti".\nPredsjednik iranskog Parlamenta Ali Larijani otkazao je zakazani put u Tursku, objavili su državni mediji.\n"Pozivam Tursku, kao i druge aktere, na suzdržane akcije te da zaustave operacije koje sada već traju", rekao je Juncker evropskim zastupnicima.\nEvropska unija Turskoj daje više od šest milijardi dolara pomoći, s obzirom na to da je domaćin milionima sirijskih izbjeglica, kako u Evropu ne bi došao novi val migranata.\nNjemački ministar vanjskih poslova Heiko Maas kazao je da Turska "samovoljno riskira daljnju destabilizaciju regije i ponovno uzdizanje ISIL-a [oružana grupa Islamska država Irak i Levant]".\n"Siriji trebaju stabilnost i politički procesi. Međutim, turska ofanziva sada prijeti da izazove novu humanitarnu katastrofu", naveo je Maas u saopćenju.\nDodao je da će Berlin "pozvati Tursku da okonča ofanzivu i da ispunjava svoje sigurnosne interese koristeći mir".\n'Legitimne sigurnosne brige'\nGeneralni sekretar NATO-a Jens Stoltenberg rekao je da Turska treba djelovati "suzdržano" i da bi bilo koja vojna akcija trebala biti "proporcionalna", dodajući da je važno da se regija ne destabilizira.\nOn je novinarima kazao da Turska ima "legitimne sigurnosne brige" i da je obavijestila NATO o svom napadu ranije tokom dana.\nEgipatski ministar vanjskih poslova osudio je tursku operaciju, nazivajući je "agresijom" na sirijski suverenitet.\nMinistarstvo je oštro osudilo ofanzivu i pozvalo Vijeće sigurnosti UN-a da zaustavi "bilo koji pokušaj okupiranja sirijskih teritorija" ili "promjene demografije na sjeveru Sirije".\nTakođer je pozvalo na hitan sastanak Arapske lige.\nHolandski ministar vanjskih poslova Stef Blok rekao je da je pozvao turskog ambasadora.\n"Holandija osuđuje tursku ofanzivu na sjeveroistoku Sirije. Pozivamo Tursku da ne nastavlja put kojim ide prema dole", kazao je on.\nPredsjednik Francuske Emmanuel Macron ranije je izrazio zabrinutost zbog turske operacije u Siriji, saopćeno je iz njegovog ureda.\nMacron se sastao s visokim kurdskim zvaničnikom Ilhamom Ahmedom u ponedjeljak, kako bi "pokazao da Francuska stoji uz Sirijske demokratske snage - SDF, jer su partneri u borbi protiv ISIL-a, te veoma zabrinuti zbog mogućnosti turske operacije u Siriji", rekao je Macronov pomoćnik za AFP.\nDodao je da će Pariz "prenijeti ove poruke" turskim vlastima.\nPredsjednik Arapske lige Ahmed Aboul Gheit kazao je da će invazija Turske biti "nesumnjivo kršenje sirijskog suvereniteta i prijetnja sirijskom integritetu".\nDodao je da turska ofanziva također prijeti da izazove daljnje sukobe na istoku i sjeveru Sirije i da bi "mogla dovesti do ponovnog oživljavanja" ISIL-a.\nPredsjednik Irana Hassan Rouhani pozvao je Tursku da pokaže suzdržanost i izbjegne vojnu akciju u Siriji, dodavši da bi američke snage trebale napustiti regiju.\n"Turska je s pravom zabrinuta zbog svoje južne granice. Vjerujemo da ispravan put treba biti usvojen kako bi se uklonile te brige. Američke snage trebaju napustiti regiju. Kurdi u Siriji trebali bi podržati sirijsku vojsku", rekao je on.\nPočetak ofanzive 'Izvor mira'\nPredsjednik Turske Recep Tayyip Erdogan potvrdio je da su Oružane snage Turske u srijedu počele ofanzivu "Izvor mira" protiv kurdskih snaga na sjeveroistoku Sirije.\nDodao je da je cilj operacije uklanjanje "prijetnji milicija YPG-a [Jedinice narodne zaštite], koje predvode sirijski Kurdi, i boraca ISIL-a te omogućavanje povratka sirijskim izbjeglicama koje su u Turskoj, nakon formiranja 'sigurnih zona' u tom području".


Đokić: Socijalisti u Trebinju imaju izvanredne kadrove - Grad Trebinje\nU BOLESTI JE NEUSTRAŠIV KAO I U ŽIVOTU: Ispovest doktorke…\nDr. Nela Sršen: Šokirana sam ponašanjem Hrvata, ne bih htjela…\nTRAŽI SE RJEŠENJE ZA PRETRPANE BOLNICE Srpska dostigla evropski prosjek…\nKUĆA PUNA SREĆE NAKON DECENIJE BORBE: Milijan i Sandra Mijanović…\nGlumica Brooke Shields pozirala u kupaćem kostimu i poručila: Žene…\nĐokić: Socijalisti u Trebinju imaju izvanredne kadrove\nPredsjednik Socijalističke partije Petar Đokić rekao je da će solarne elektrane snage 71 megavat o čijoj gradnji će sutra biti potpisan koncesioni ugovor sa “Elektroprivredom Republike Srpske” biti najveći energetski objekat koji treba da se gradi na područu Trebinja.\nĐokić je ponovio da Hercegovinu treba posmatrati kao energetski potencijal na kome treba da se temelji razvoj ove regije i Republike Srpske.\nOn je naveo da su prvi prioritet u ekonomskom razvoju nove investicije, a garant toga su ljudi koji treba to da realizuju.\n“Socijalistička partije u Trebinju ima izvanredne kadrove, osposobljene, dokazane, marljive ljude posvećene svom poslu i obavezama koje politički žele da preuzmu”, rekao je Đokić, koji je večeras prisustvovao predstavljanju odbornika za Skupštinu grada Trebinja.\nPredsjednik Gradskog odbora SP u Trebinju i nosilac odborničke liste Rajko Ćapin rekao je novinarima da će večeras biti predstavljeni kandidati ove partije za predstojeće lokalne izbore, kao i dio programa koji su ti kandidati koncipirali.\n“Siguran sam da će imati mogućnost da ga implementiraju u narednom periodu i na taj način doprinijeti daljem razvoju našeg grada i afirmaciji naše sredine u svakoj oblasti”, dodao je Ćapin.\nlokalni izbori 2020petar đokićrajko ćapinsocijalistička partijasp\nadmin 26 Oktobra 2020 26 Oktobra 2020\nadmin 25 Oktobra 2020 25 Oktobra 2020\nadmin 27 Oktobra 2020 27 Oktobra 2020\n27 Oktobra 2020 27 Oktobra 2020\nDr. Nela Sršen: Šokirana sam ponašanjem Hrvata, ne bih htjela da se tu dogodi ‘talijanski scenarij’


Foto: SIM Srbije/Slobodan Đurić / Ustupljene fotografije\nPandemija virusa korona poremetila je planove svih, na udaru je i sport.\nO aktuelnoj sezoni Dunav osiguranje Sportskih igara mladih, fantastičnom otvaranju i proslavi sedmog rođendana Igara, utiscima iz gradova koje je do sada posetio Karavan radosti i prijateljstva i planovima za nastavak sezone za BLIC priča Ivana Jovanović, predsednica SIM Srbije.\nIvana Jovanovic predsednica Sportskih igara mladih Srbije\n– Sezonu smo, kao i svake godine, pripremali dugo, temeljno i studiozno i već 22. februara sve je bilo spremno za početak još jednog poglavlja najlepše sportske bajke u regionu. Mislili smo da nas ništa ne može iznenaditi. Svi mi u SIM timu navikli smo već da svaka naredna sezona na kraju prevaziđe naša očekivanja u svakom smislu i nismo imali razloga da sumnjamo da će tako biti i ovog puta. Naučili smo da se to dešava kad radiš ono što voliš i kada to činiš za dobrobit drugih, dajući sve od sebe i starajući se da svaki tvoj korak bude učvršćen poštenjem i najboljim namerama. Međutim, niko se početkom ove godine nije nadao da će nas zadesiti pandemija, koja je celoj planeti donela sasvim neočekivane izazove. U situaciji sa kojom se niko na svetu do sada nije susreo, bili smo prinuđeni da sve ono što smo isplanirali do kraja februara promenimo čak nekoliko puta, kako bismo se prilagodili novonastalim okolnostima, započinje Ivana Jovanović.\nKada je uvedeno vanredno stanje, period do početka odloženih aktivnosti, tim Dunav osiguranje Sportskih igara mladih iskoristio je da se na nove načine poveže sa decom i prenese im neke važne poruke, ali i da im pomogne da svoje slobodno vreme ispune edukativnim sadržajima. Tada je nastala i edukativna kampanja #KodKuceJeZakon.\nDetalj sa Igara 2020 omiljena disciplina Izmedju dve vatre\n– Pribojci su zaista ljudi koji su osvojili i moje srce i moju dušu. U Priboj jednostavno moraš da odeš. To je sredina u kojoj vri izvor neverovatne inspiracije i pokretačke energije ne samo za Igre, već i za Srbiju u celini i za buduće generacije. Oduševljena sam zajedništvom ljudi kod njih. Toliki elan i toliku želju da zajedno uspemo da za grad napravimo nešto novo, drugačije i lepše kao što je to bilo u Priboju. Taj osećaj je na mene ostavio poseban utisak i to je nešto što ću sigurno dugo pamtiti. Ceo tim ljudi u Priboju, svi predstavnici lokalne samouprave, posebno Lazar Rvović, predsednik opštine Priboj, čovek koji je istinski zavoleo Igre i svim srcem dao sve od sebe da Priboj bude domaćin za primer – svi su dali veliki doprinos da uspemo zajedno. Imali smo istu želju i isti cilj, u interesu pre svega dece, koja obožavaju Igre, istakla je Ivana Jovanović, koja je postala počasni građanin Priboja, tek druga u istoriji ovog grada.\nPre nego što je pandemija ponovo privremeno odložila sportske događaje, karavan radosti i prijateljstva Dunav osiguranje Sportskih igara mladih posetio je 11 gradova, u kojima su, pored mnogobrojnih takmičenja u čak deset različitih sportskih disciplina, priređene i ceremonije otvaranja Igara uz prisutvo uglednih zvanica i atraktivan program. Posećeno je čak 20 gradova u kojima su se igrali samo turniri u malom fudbalu.\n– Poštovali smo sve preporuke Vlade Srbije. Zdravlje dece i svih naših učesnika je oduvek za nas na prvom mestu, a sada smo o tome posebno vodili računa. Teško jeste, ali očigledno je da moramo svi zajedno, kako ovde u Srbiji, tako i u celom svetu, da se naviknemo na novonastale okolnosti i da im se prilagodimo. Deca u svim sredinama sa nestrpljenjem očekuju Igre. Iz razloga koje, verujem, svi možemo da razumemo, ta želja za druženjem i sportom je sada mnogo veća nego svih prethodnih godina. Malo im je potrebno da se okupe i organizuju. I zaista je bilo predivno u svim gradovima i opštinama, koje smo posetili ove sezone. Igre nisu otkazane, samo su termini u gradovima u kojima je tek trebalo da se održe takmičenja, pomereni. Čim se steknu uslovi za nastavak, nastavićemo svoj put. Dakle, kada Vlada Republike Srbije i nacionalni krzini štab kao i krizni štabovi u svim lokalnim samoupravama, daju znak da je situacija pod kontrolom i dovoljno bezbedna da možemo da se družimo sa decom, igramo i takmičimo, odmah ćemo tu šansu.\nPrva dama SIM Srbije, posebnu zahvalnost odala je i medijima, koji su uvek uz Igre, posebno Blicu i ljudima iz ovog medija koji je već nekoliko godina uz Igre. I kako ona kaže, sve ovo ne bi se moglo ostvariti da nije pomoći sponzora i prijatelja, kompanija Dunav osiguranje, Coca-Cola, Elektroprivreda Srbije, Banka Poštanska štedionica, Naftna industrija Srbije i Podravka Srbija. Veliku zahvalnost SIM Srbije upućuje i Vladi Srbije i predsedniku Aleksandru Vučiću.


„Avala 2016“ okupila policiju sedam zemalja\nAutor: Jugmedia\t12.10.2016 01:08 pm\nVRANJE- Uz saradnju 14 pripadnika policije iz 7 zemalja u okruženju, u toku prethodnih deset dana na delu državne granice prema Republici Makedoniji i pojedinim putnim pravcima ka centralnoj Srbiji izvedena je policijska akcija „Avala 2016“ , koja je dala zadovoljavajuće rezultate u domenu suzbijanja prekograničnog kriminaliteta, ocena je predstavnika policije iz zemlje i regiona.\nZa vreme akcije postavljena su tri punkta na deonici puta od hotela „Nais“ kod Niša do graničnog prelaza Preševo, a u mestu Suvi Do kod Vranja nalazio se skener za rentgensku proveru vozila i tereta zahvaljujući kome je izvedena druga velika zaplena cigareta u Srbiji ove godine, rečeno je na konferenciji za novinare održanoj u Policijskoj upravi Vranje. Tokom provere šlepera koji je iz Grčke išao za Sloveniju, pronađeno je 15.725 boksa cigareta.\n„Mi smo procenili da je vrednost tih cigareta 200.000 evra, dok ta cena na slovenačkom tržištu dostiže vrednost od 600.000 evra.Takođe su u akciji oduzeta 2 automobila marke „Jaguar“ i „Audi A2“ stranih registarskih oznaka, jer su njima upravljala lica koja su državljani Srbije. Otkrivena je i roba trgovačkog karaktera vredno oko 6.000 evra, a kod dva državljana Bugarske nađeno je 160 litara azotne kiseline i 50 litara metanola“, naveo je Milenko Vukadinović iz Uprave granične policije i dodao da je otkriveno 22 migranta u pet odvojenih slučajeva.\nNačelnik Policijske uprave u Vranju istakao je bitnost ostvarene saradnje sa svim državnim organima i policijom iz drugih gradova u cilju povećane društvene aktivosti na suzbijanju svih vrsta kriminaliteta.\n„Ovo podneblje je izuzetno po svojoj geopolitičkoj i topografskoj infrastrukturi i kao takvo pogodono za vršenje svih vrsti kriminaliteta. Kroz saradnju sa svim linijama državnih organa i struktura ostalih policijskih uprava cilj nam je da stvorimo pozitivni ambijent za razvoj zajednice i za bivstvovanje na ovom području“, kazao je.\nAkcija je sprovedene u organizaciji u okviru Programa granične bezbednosti DCAF koji okuplja zemlje iz regiona u sličnim akcijama dva puta godišnje. Anton Travner, direktor DCAF Ljubljana, kaže da su bitni elementi ovakvih akcija sticanje međusobnog poverenja, saradnja i razmena iskustva između policija više država.\n“Ovo je prilika da kažemo svima koji se bave prekograničnim kriminalom i onima koji su bili deo kontrole, a njih je bilo preko 1.000,, da policija iz svih zemalja regiona sarađuje defacto, ne samo na papiru, nego i u praksi”, istakao je Travern.\nPredstavnici policija i državnih službi saglasni su da će akcije u daljem periodu biti intezivnije, a Konvencija o saradnji policija jugoistočne Evrope koju je ratifikovala i Srbija, daje mogućnost združeng rada na zaustavljanju ilegalnih migracija i prekograničnog kriminaliteta.


Intervju Gvozdenovića za sajt SSSS\nDatum kreiranja: 29 mart 2021\nVreme kada će se naš glas čuti i sindikati postati relevantan sagovornik sigurno će doći, a do tada moramo da sačuvamo organizaciju kako bi, kada to vreme dođe, omogućili našem radniku da postane dostojanstven stvaralac nove vrednosti, a ne potrošna roba, izjavio je predsednik Saveza samostalnih sindikata grada Novog Sada Vladimir Gvozdenović.\nOn je, u intervjuu za sajt Saveza samostalnih sindikata Srbije, rekao da, s obzirom na to da živimo u vreme neoliberalnog kapitalizma, „koji guta sve oko sebe“, ne treba da gubimo veru u sindikalizam i da svaki uspeh za nas treba da bude veliki.\n„Mi smo, ma kako bili nezadovoljni sobom, ipak jedini koji pokušavamo da zaštitimo radnike, bez nekog oslonca na političke partije, koje se više ne bore za ideologiju već za partijski plen“, naglasio je Gvozdenović.\nDok države u kojima je nastao sada pokušavaju da odustanu od neoliberalnog kapitalizma ili da ublaže njegove efekte nekim državnim intervencijama, Srbija slepo nastavlja da ide tim pogrešnim putem i, u trci sa zemljama u okruženju, nudi jeftinu radnu snagu i daje donacije u novcu i onako već prebogatim vlasnicima kapitala.\nGvozdenović smatra da će do promena u svetu i do nove preraspodele kapitala sigurno doći, u čemu će najverovatnije prednjačiti zemlje u kojima je taj kapitalizam i nastao, dok je naša zemlja „suviše mala da bi uticala na te tokove“.\nAli, zato sindikat, prema njegovim rečima, mora i može da utiče na unutrašnje tokove i da zaustavi dalju eroziju radničkih prava, kao i da pronađe način da zaštiti svoje sindikalne predstavnike u firmama, koji neretko odustaju od tog teškog posla u strahu od posledica.\n„Kod nas, nažalost, o svemu se pitaju NALED, Savet stranih investitora, Američka privredna komora..,tako da očekujem da će se nastavi sa tendencijom smanjivanja prava radnika“.\n„To će se videti i prilikom donošenja novog zakona o radu, u kojem će, kako predviđam, na tapetu biti radno vreme, s obzirom na to da poslodavci, praktično, vode duple knjige, jednu zakonsku, a drugu nezvaničnu po kojoj isplaćuju radnike ’na crno’“.\n„Njihova je želja da se, jedan na jedan, dogovaraju sa radnikom, da nema ograničenja za rad, da nema pauze za topli obrok i slično. I na tome će insistirati te strane organizacije, koje zastupaju veliki kapital, kojem je najvažniji profit“.\nGvozdenović smatra da nepostojanje granskih kolektivnih ugovora na nivou Srbije predstavlja veliki problem, jer bi se na njih „naslonili“ kolektivni ugovori u preduzećima.\n„Utisak je da je sindikat nepoželjan, da su nepotrebni kolektivni ugovori i da je dovoljno sve regulisati pravilnikom o radu. Poslodavac nastoji da sa radnikom, jedan na jedan, reguliše uslove u kojima on diktira uslove i radnik u tom slučaju nema šanse da se izbori za svoja prava“.\n„Zato moramo da se sindikalno organizujemo, jer bez sindikata nema kolektivnih ugovora, a bez njih nema boljih uslova rada i boljih zarada“, rekao je predsednik novosadskog sindikata.\nU tom cilju, SSSS treba da istraje da se izmeni član 257 Zakona o radu, koji govori o kolektivnom ugovorima, a čijom primenom je praktično obesmišljeno kolektivno pregovaranje.\nI najavljenim izmenama Zakona o pojednostavljenom radnom angažovanju na sezonskim i drugim povremenim poslovima u određenim delatnostima se, takođe, urušavaju radnička prava. Njima se u potpunosti ukidaju osnovna prava radnika iz radnog odnosa, dovodi u besmisao postojanje Zakona o radu i većina radno angažovanih pretvara u trajne sezonske, odnosno povremen radnike, ukazao je Gvozdenović.\n„Takve izmene su za nas neprihvatljive, pogotovo proširivanje delatnosti koje će doći pod udar tog zakona, poput građevine i ugostiteljstva, što može dovesti do ukidanja rada na neodređeno i određeno radno vreme“, kazao je Gvozdenović, dodavši da ovaj zakon ima smisla samo u poljoprivredi, na sezonskom branju voća, dok za sve ostale grane nije primenjiv.


U 2017. uvezeno deset električnih vozila - Indikator.ba\nU 2017. uvezeno deset električnih vozila\n13.2.2018 12:43 | Indikator.ba\nBosna i Hercegovina je jedna od rijetkih zemalja u Evropi koja ne nudi nikakve povlastice za uvoz električnih automobila, koji su ekološki mnogo prihvatljiviji i ne ugrožavaju zdravlje građana, jer nemaju direktnih izduvnih gasova.\nKako je za Nezavisne rekao Ratko Kovačević, portparol Uprave za indirektno oporezivanje BiH, ako neko želi da uveze električni automobil u BiH, on se carini i oporezuje na isti način kao sva druga vozila - na uvoz se plaća carina od 15%, i porez na dodanu vrijednost od 17%.\nOn ističe da UIO nije prava adresa za pitanje zašto BiH nije odobrila određene povlastice, kao što to radi većina drugih zemalja u Evropi.\n- UIO je institucija koja je samo nadležna za sprovođenje politike indirektnih poreza, što znači da ova pitanja treba uputiti onima koji imaju mogućnost da kreiraju politiku indirektnih poreza, a to su Upravni odbor UIO, Savjet ministara BiH i parlament BiH - kaže Kovačević.\nOni bi, kako ističe, eventualno mogli donijeti neku odluku da vrše na određeni način podsticaj kad je u pitanju uvoz vozila na električni pogon, tako da se, primjera radi, u carinskoj tarifi BiH uvede poseban tarifni broj za ovakva vozila, gdje će biti manja stopa carine ili oslobađanje.\nKako je rečeno u Savjetu ministara BiH, oni nisu upoznati da postoji bilo kakav plan ili inicijativa da se uskoro uvede neka vrsta povlastice za uvoz električnih vozila.\n- U ovom trenutku ne postoji zakonski osnov da se na vozila koja imaju napajanje na električnu energiju obračunava i plaća putarina, izuzev one putarine koju sva vozila plaćaju na naplatnim rampama za korištenje autoputeva - kaže Kovačević.


Brnabić: Podržavamo otvaranje pregovora EU s Albanijom i Severnom Makedonijom\n► Brnabić: Podržavamo otvaranje pregovora EU s Albanijom i Severnom Makedonijom\nPremijerka Srbije Ana Brnabić pozvala je danas EU da što pre otvori pristupne pregovore sa Severnom Makedonijom i Albanijom jer je to veoma važno za Zapadni Balkan.\n"Srbija podržava i apeluje na EU i članice EU da u što kraćem roku donesu pozitivnu odluku o otvaranju pregovora s Albanijom i Severnom Makedonijom zato što mislimo da je to uz važno za čitav region, da su zaslužili i da bi drugačija odluka bila negativna za ceo region", rekla je Brnabić na samitu Procesa saradnje u jugoistočnoj Evropi na Jahorini kod Sarajeva.\nOna je izrazila "punu i bezrezervnu" podršku Srbije evrointegracijama susednih zemalja.\nGovoreći o ekonomskoj saradnji u regionu, Brnabić je navela niz pozitivnih stvari, pre svega infrastrukturnih projekata i što izgrađenih što planiranih autoputeva, ali i kosovske takse od 100 odsto na robu iz Srbije i BiH.\n"Od novembra imamo direktno kršenje CEFTA sporazuma iz Prištine, takse od 100 odsto. Kao posledicu toga, nažalost, prvi put u poslednjih sedam godina imamo smanjenje ukupne trgovinske razmene u celom regionu, i to ne samo između Prištine i centralne Srbije i BiH već je to unelo i jedno dodatno nepoverenje u i tako dosta rovite odnose u regionu", izjavila je premijerka Srbije.\nPrema njenim rečima, postoje i političke implikacije koje usporavaju infrastrukturne projekte važne za život građana, a ako primer je navela izgrađeni most između Ljubovije i Bratunca koji ljudi ne mogu da prelaze jer nema odluke o otvaranju graničnog prelaza.\n"Imamo izgrađen most i ljude koji ga svaki dan vide a ne mogu da ga pređu. Hajde da ne pravimo političke gluposti, dajte političku odluku da otvorimo makar privremeni granični prelaz da ljudi mogu da pređu most", rekla je Brnabić.\nOna je takođe podržala inicijativu za formiranje komisije za pitanje granica, jer ako se ta pitanja ne reše bilateralno rešavaće ih arbitraža koja će "sve usporiti".\n"Pitanje granica mora da se zatvori, i to ne samo zbog evrointegracija već i da bi oslobodili sve ekonomske potencijale za naše građane", navela je premijerka.


Hibridno radno mesto – prednosti i mane - Business Intelligence Institute\nRadno mesto se menja, fizička kancelarija više nije bitna potreba za obavljanje poslovnih aktivnosti, a rad od 9-17h odumire. Tradicionalni način merenja uspešnosti rada u satima nije održiv, jer u novom svetu rada, uspeh se meri postignutim rezultatom.\nStručnjaci kažu da bi kompanije trebalo sa tretiraju svoj hibridni model organizovanja radnog mesta kao svaku stratešku poslovnu odluku, a ne kao tradicionalnu politiku ljudskih resursa.\nJedno je postalo potpuno jasno: došao je talas promena koje će način na koji radimo učiniti gotovo neprepoznatljivim.\nOrganizacije sa neograničenim podacima, otvorenim granicama, gde zaposleni i mašine rade uporedno, zahtevaju da se iznađe i implementira nov načini organizovanja i upravljanja procesom rada, zajedno sa novim pristupima zapošljavanju, razvoju kadrova i načinu angažovanja zaposlenih i saradnika.\nHibridno radno mesto definisano je kao poslovni model koji kombinuje rad na daljinu sa kancelarijskim radom. Pristup se može nešto razlikovati među organizacijama, ali uobičajeno uključuje stalno prisustvo ključnog osoblja u kancelariji, dok ostali zaposleni mogu slobodno dolaziti i odlaziti kako žele, u razumnom, obično okvirno definisanom vremenu.\nHibridno radno mesto generalno omogućava zaposlenima da prilagode posao svom životu, umesto da strukturiraju posao oko fiksnog radnog vremena provedenog u kancelariji.\nDok poslodavci stvaraju svoje hibridne modele radnih mesta, jedno pitanje je često na vrhu liste: Koliko često bi zaposleni trebalo da dođu u kancelariju?\nDok jedni zaposleni jedva čekaju da se pandemija okonča i da se sve vrati na staro, drugi prete otkazima ukoliko budu prmorani da se vrate na radno mesto na način kako je to bilo pre.\nUporedo, poslodavci uvode metrike za praćenje produktivnosti. Dok jedni uvode obavezan rad iz kancelarije ponedeljkom i petkom, drugi precizno definišu očekivane rezultate i ne haju mnogo za preraspodelu radnog vremena između rada na daljinu i iz kancelarije.\nPored već dobro poznatih izazova na polju ljudskih resursa (razvoj digitalih veština, kolaborativni način upravljanja i privlačenje i zaržavanje talenata), konstantno se pojavljuju novi i novi izazovi uporedo sa revolucijom koja se odvija na polju radnog mesta.\nOsnovna karakteristika ove “revolucije” je fleksibilnost u svakom smislu.\nKada se radi (vreme provedeno za radnim stolom nije jednako efikasnom radu); gde se radi (iz kancelarije, od kuće ili tamo gde postoji konekcija) i kako se radi (podela poslova, upravljanje procesima, postavljanje rokova, praćenje učinka, fokus na rezultat).\nPreispituju se politike godišnjeg odmora, prekovremenog rada, nagrađivanja, beneficija…\nJedan od velikih izazova je i izgradnja uspešne kompanijske kulture u novom radnom okruženju koja pre svega zahteva poverenje, fleksibilnost i filozofiju rada zasnovanu na rezultatima, a ne na vremenu provedenom na radnoj stolici. Kada se kompanija fokusira na rezultate tokom vremena, zaposleni osećaju tu fleksibilnost i dozvoljeno im je da imaju ravnotežu između posla i privatnog života, što na kraju dovodi do najboljih rezultata za njihov tim, a potom i za kompaniju.\nTakođe, kod rada na daljinu, postoji povećana potreba za empatičnom i otvorenom komunikacijom kako od strane rukovodstva tako i među članovima tima. Saosećanje u komunikaciji omogućava zaposlenima da budu saslušani, da se osećaju cenjenim i da u celini budu produktivniji.\nHibridno radno mesto daje prioritet zaposlenom i podstiče jaču ravnotežu između posla i privatnog života. Hibridno radno mesto je takođe ekonomičnije radno mesto (smanjeni troškovi poslovnog prostora, nema ograničenja za zapošljavanje zaposlenih u određenim geografskim regionima, smanjeni troškovi prevoza…).\nNaravno, hibridni model radnog mesta nije bez mana. Nemamo svi mi luksuz kvalitetnog pristupa internetu, dovoljno radnog prostora u kući ili porodično okruženje bez ograničavajućih porodičnih faktora. Takođe, postoji zabrinutost da će se zaposleni „viđeni“ u kancelariji smatrati da pružaju veći učinak. Zaposleni na daljinu mogu se osećati manje vidljivim od onih koji se redovno pojavljuju u kancelariji. Ovo bi moglo biti posebno problematično ako je u kancelariji prisutno rukovodstvo. Ako nije pravilno izvedeno, hibridno radno mesto bi moglo stvoriti podelu između onih koji rade u kancelariji i onih koji rade “na daljinu”. Zbog toga je važno osigurati da zaposlenima koji nastave da rade na daljinu, budu pružene iste mogućnosti za uspeh kao i onima koji se vrate u kancelariju.\nPandemija nas je osnažila da redizajniramo radno mesto i uvidimo mogućnosti da ga optimizujemo, ali da bi hibridno radno mesto bilo uspešno, ono mora biti dobro planirano i implementirano, a ne tretirano kao eksperiment. Iako se hibridno radno mesto sada čini kao odgovor na privremeni problem (pandemija), ono je za većinu kompanija rešenje za budućnost – kreiranje radnog mesta koje ima za cilj da bude srećnije, zdravije i produktivnije nego što je sada.\nUticaj oporezivanja zarada na privredni rast